ועדת המדע והטכנולוגיה, כנסת 19, פרוטוקול מספר 4, 2013-05-21 10:00

משה גפני: בוקר טוב, אני מתכבד לפתוח את ישיבת הוועדה.

משה גפני: על סדר היום, במסגרת ציון יום חופש המידע בכנסת, אנחנו מקיימים דיון על ממשל זמין.

משה גפני: נמצאת איתנו הגברת כרמלה אבנר הממונה על התקשוב הממשלתי במשרד האוצר.

משה גפני: הראתה לי עכשיו מנהלת הוועדה שיש ידיעה מהבוקר שהאקרים מוסלמים מתכננים מתקפה מרוכזת על ישראל בסוף השבוע.

משה גפני: בישיבה הקודמת בשבוע שעבר דיברנו על נושא הסייבר ועמדנו על הסכנות שיש בעניין הזה ושעלולה להיות מתקפה של אנשים מהסוג הזה שעלולים לפגוע בנושאים או בשירותים חיוניים של מדינת ישראל.

משה גפני: בעקבות הישיבה פניתי לראש הממשלה והתרעתי על העניין הזה, הוא כנראה גם יודע את זה.

משה גפני: בשבוע הבא אנחנו אמורים לקיים דיון על הפגיעה בתקציבים שמתכנן משרד האוצר בנושא המחקר והפיתוח.

משה גפני: הכול תלוי בהכול.

משה גפני: בעזרת השם בשבוע הבא נקיים את הדיון הזה על התוכנית של משרד האוצר במסגרת חוק ההסדרים והתקציב לשנים 2013 - 2014 לפגוע בנושאים של מחקר ופיתוח ולהשיג את ישראל לאחור מבחינת ההתנהלות הזאת.

משה גפני: אנחנו נעמוד על המשמר, נעשה את מה שניתן על מנת שלא תהיה פגיעה או שנוכל למזער אותה באופן כזה שלא תהיה לה השלכה כיוון שמה שלפי מה שמתוכנן כרגע ההשלכה יכולה להיות חמורה כפי שעלה פה על-ידי הדוברים השונים במשרדי הממשלה ובארגונים שעוסקים בעניין הזה בשני הדיונים שקיימנו.

משה גפני: אנחנו מקיימים עכשיו דיון במסגרת הממשל הזמין.

משה גפני: חופש המידע הוא דבר מאוד חיוני, מאוד חשוב.

משה גפני: הממשל הזמין הוא גם דבר חשוב.

משה גפני: לכל היבט חיובי יש גם היבט שלילי וצריך להיזהר מזה.

משה גפני: על ההאקרים דיברנו ויש כאלה שנזהרים מהאינטרנט.

משה גפני: יש שם נושאים שיכולים להיות פוגעניים, אבל בעיקרון צריך לנצל את ההתפתחות המאוד מהירה בעניין הזה כדי שיהיה ממשל זמין וכדי שלאנשים תהיה יכולת "לדבר" במירכאות באופן כזה עם משרדי הממשלה.

משה גפני: לא כולם עומדים בעניין הזה.

משה גפני: גם ברשויות המקומיות יש בעיה.

משה גפני: במסגרת תפקידי כיושב-ראש ועדת הכספים העברתי הרבה מאוד כסף לנושא של ממשל זמין, אני מדבר על זה שהעברתי מאות מיליונים.

משה גפני: לא הבאתי את הכסף מהבית, אבל אפשרתי וגם הצבעתי בעד העברת הכסף הזה.

משה גפני: היו לי גם מספר חוקים עם רשות המיסים לגבי דיווח מכוון וכל מה שנלווה לעניין.

משה גפני: אני העליתי את אלה שאין להם את המחשוב או את המכשור שיכול לדבר עם רשות המיסים.

משה גפני: בשעתו סוכם עם יהודה נסרדישי שהיה מנהל רשות המיסים שיהיו עמדות מכוונות בסניפי מס הכנסה על מנת שכאלה שאין להם את זה בבית מסיבות שונות יוכלו לעשות את זה בסניף המקומי והם לא יזדקקו להגיע לפקיד או לאותו אחד שמולו הם צריכים לעמוד ולנהל דיון כאשר הם יכולים לעשות את זה באופן מכוון ומסודר.

משה גפני: לכן, אני מציין את רשות המיסים שעשתה את זה.

משה גפני: אני גם יודע שיש רשויות מקומיות שבהן יש ציבור שאיננו משתמש, בעיקר ברשויות שבהן אין לאנשים את היכולת לעשות את זה, ואז הבעיה היא כפולה.

משה גפני: ברשויות הקטנות או ברשויות החלשות אין גם עמדות מכוונות שנמצאות ברשות המקומית ואז האזרח שאין לו את זה בבית והוא לא יכול להגיע, גם כשהוא מגיע לעירייה או לרשות המקומית הוא לא יכול להשתמש מכיוון שאין להן כסף להחזיק את זה.

משה גפני: צריך לתת את הדעת על כל הדברים האלה ואנחנו נעקוב אחרי מה שקורה בעניין.

משה גפני: אני מציע שעו"ד שלמה בילבסקי שהוא סגן ראש היחידה הממשלתית לחופש המידע במשרד המשפטים ידבר, בבקשה.

<שלמה בילבסקי: בוקר טוב.

<שלמה בילבסקי: כאמור שמי עו"ד שלמה בילבסקי.

<שלמה בילבסקי: אני סגן ראש היחידה הממשלתית לחופש המידע.

<שלמה בילבסקי: נמצאת איתי הגברת דגנית ראוכורגר שהיא הטכנולוגית של היחידה.

<שלמה בילבסקי: ברשותכם, כמה מילים על היחידה הזאת שהיא חדשה יחסית.

<שלמה בילבסקי: היחידה הוקמה לפני שנה וחצי בהחלטת ממשלה לאחר שהגיעו למסקנה שחוק חופש המידע שנחקק לפני 15 שנה לא מיושם בצורה מספקת ויש הרבה ליקויים שצריך לתקן בכל המישורים וגם חוסר מודעות מספקת של הציבור לחוק.

<שלמה בילבסקי: לכן, הוחלט על הקמת יחידה כזאת תחת משרד המשפטים כשהמשימה המרכזית שלה היא לקדם את כל מה שקשור ליישום חוק חופש המידע מתוך הבנה והכרה בכך שהממשלה היא לא הבעלים של המידע, היא נאמנה של הציבור ושנקודת המוצא צריכה להיות שאלא אם כן יש סיבות מיוחדות המידע שנמצא אצל הממשלה צריך להיות גלוי לציבור ולשימוש הציבור.

<שלמה בילבסקי: לשמחתנו ולגאוותנו, אנחנו היום הגשנו את הדוח הראשון שהממשלה חייבה אותנו להגיש על יישום חופש המידע.

<שלמה בילבסקי: הדוח הולך להיות מוגש באופן רשמי היום על-ידי שרת המשפטים.

<שלמה בילבסקי: הדוח הזה כולל את כל הנתונים שנמצאים בידינו לגבי יישום החוק.

<שלמה בילבסקי: ניתן עכשיו להסתכל על הדברים בשתי נקודות מבט: מצד אחד, מקריאת הדוח שכמובן נמצא באתר האינטרנט במשרד המשפטים אין שום ספק שיש עוד הרבה דרך ללכת ויש עוד הרבה מקום לשיפור בכל המישורים מבחינת סבירות תגובת ההיענות לבקשות, מבחינת נושא הסרת חסמים, בעיות בנושא של אגרות וכיוצא בכך.

<שלמה בילבסקי: מצד שני, ניתן בהחלט לראות שיש התקדמות ויש סימנים בהחלט של שינוי בתודעה של העוסקים בדבר, ואני מתכוון בעיקר לנושאי התפקידים בממשלה שמבינים שנקודת המוצא היא שהחומר צריך להיות גלוי לציבור, יתרה מכך, מתחילה לחלחל גם ההבנה שהחומר - למעשה צריך לשאוף לפרסם אותו מראש ולא להמתין עד שהציבור יבקש בקשה ויעבור לפעמים מסכת לא פשוטה עד שהוא מקבל אותו, אלא פשוט להנגיש.

<שלמה בילבסקי: היום כמובן האמצעים הטכנולוגיים האלה נמצאים.

<שלמה בילבסקי: למיטב הבנתי, לנושאים האלה תיוחד הישיבה הזאת, מה באמת הטכנולוגיה יכולה לעשות כדי לשפר ולהנגיש את המצב ולקדם את יישום חוק חופש המידע.

משה גפני: בשבוע שעבר היה הסיפור הזה עם ראש הממשלה, עם הארגון שלא קיבל את המידע ואחר כך הוא נאלץ להעביר את המידע.

משה גפני: אני חושב שזו היתה טעות.

משה גפני: אם אני הייתי יחד עם ראש הממשלה כמו שהיה בעבר - היום אני לא איתו - הייתי מציע לו לפרסם את זה מיד ושהוא יסביר את הדברים כי יש דברים שאפשר להסביר אותם.

משה גפני: לא צריך לחכות שיפנו לבג"ץ כדי לקבל את המידע.

משה גפני: היום הרי מגיעים בסוף למידע.

משה גפני: צריך היה לעשות את זה מסודר.

<שלמה בילבסקי: אני מסכים לחלוטין.

<שלמה בילבסקי: למשל, אחד הדברים שהיחידה עושה זה שהיא הולכת לקיים בשיתוף עם נציבות שירות המדינה קורס להסמכת ממונים על חופש המידע.

<שלמה בילבסקי: מה שקורה היום הוא שהתפקיד הזה הוא תפקיד שהוא מתבצע תמיד בנוסף לתפקיד אחר ברשויות.

<שלמה בילבסקי: אנחנו טוענים שמדובר במומחיות ובמקצועיות משל עצמה ויש מקום גם לתקנן את זה וגם להסמיך בצורה מסודרת את מי שעוסק בדבר דווקא על מנת למנוע סוגים של תקלות מהסוג הזה.

<שלמה בילבסקי: אני מסכים לחלוטין עם אדוני יושב-הראש.

משה גפני: תודה רבה, אני מודה לך.

משה גפני: גברת כרמלה אבנר ראש רשות התקשוב הממשלתי במשרד האוצר, בבקשה.

<כרמלה אבנר: תודה רבה, בוקר טוב.

<כרמלה אבנר: תודה רבה, אדוני היושב-ראש, על ההזדמנות להציג ביום חשוב זה.

<כרמלה אבנר: ציינת שהטכנולוגיה מאפשרת חופש המידע, אבל היא יוצרת גם תהליך נוסף.

<כרמלה אבנר: בעקבות טכנולוגיה יש דרישה לחופש מידע.

<כרמלה אבנר: כלומר, היום הטכנולוגיה היא לא רק מאפשרת אלא היא גם גורמת ודורשת מאיתנו לחשוב אחרת.

<כרמלה אבנר: כלומר, יש כאן איזשהו שינוי של פרדיגמות שונה לחלוטין.

<כרמלה אבנר: אני רוצה לתת לכם פה איזושהי קצרה כדי שנחבר את עצמנו לתהליכים שקורים.

משה גפני: אני מקדם בברכה את תלמידי בית-הספר התיכון "זיו" בירושלים שמשתתפים איתנו בדיון.

משה גפני: אני מקווה שאתם תיהנו מהביקור שלכם בכנסת ובדיון כאן בוועדת המדע והטכנולוגיה, ברוכים הבאים.

<כרמלה אבנר: ברוכים הבאים.

<כרמלה אבנר: חדשנות בממשלה - אני מאוד מקווה שאפשר לחבר את צמד המילים האלה.

<כרמלה אבנר: אני מאוד מקווה שכן.

משה גפני: רק שלא ייכנס האקר באמצע מסעודיה.

<כרמלה אבנר: לא רק שאני מקווה שכן אנחנו נהיה חייבים להכניס ולהצמיד את צמד המילים האלה כי אם לא אנחנו פשוט לא נהיה רלוונטיים.

<כרמלה אבנר: ייווצר נתק כל כך גדול בין ההוויה השוטפת שלנו כאזרחים, כציבור, לבין הגורמים השלטוניים שאנחנו חייבים לתת להם את המענה וגם להדריך ולכוון אותם קדימה.

<כרמלה אבנר: ניתן קצת סקירה.

<כרמלה אבנר: כולם זוכרים מה זה "דפי זהב" - אם אתה לא שם, אתה לא קיים.

<כרמלה אבנר: למי יש עוד ספר של "דפי זהב" היום בבית?

<כרמלה אבנר: ZAP החליפה היום את "דפי זהב" והיא אפילו רכשה אותם.

<כרמלה אבנר: יש לנו היכולת שלנו לחפש, להגיע למידע מהר.

<כרמלה אבנר: "דפי זהב" היה משהו מאוד חדשני בזמנו, היה לנו ספר שבו היה לנו כל המידע מחולק לפי א'-ב', לפי בעלי מקצוע, לפי אנשים.

<כרמלה אבנר: היום זה לא רלוונטי, היום ZAP רלוונטי.

<כרמלה אבנר: היכולת שלנו לאתר מהר, להגיע מהר לדברים.

<כרמלה אבנר: לא רק זה, אלא גם לעשות השוואה.

<כרמלה אבנר: אנחנו מדברים הרבה מאוד על נושא התחרותיות והיכולת שלנו להשוות גורמת לתחרותיות, הידע שלנו על זה שקיימים מוצרים משלימים, מוצרים אחרים, שירותים אחרים ואנחנו יכולים גם להשוות גם בין התועלות שלהם, גם בין העלויות שלהם וגם בין הערך שזה נותן לנו שם.

<כרמלה אבנר: היום "דפי זהב" כבר לא רלוונטי, ZAP הוא הדבר שקיים.

<כרמלה אבנר: שינוי תפיסתי - בואו נסתכל מה היה.

<כרמלה אבנר: לפני לא מעט שנים הלכתי לדואר וקניתי בקילו אסימונים.

<כרמלה אבנר: עמדתי ליד טלפון ציבורי וחייגתי.

<כרמלה אבנר: זה היה מקום מפגש מדהים לקהילה.

<כרמלה אבנר: כולנו נפגשנו סביב הטלפון הציבורי ושמענו את כל הרכילות השכונתית שהיתה.

<כרמלה אבנר: לכל אחד היה את השעות הקבועות שבהן הוא צלצל הביתה.

<כרמלה אבנר: זו היתה דרך להעברת מידע.

<כרמלה אבנר: היום התחליף לדבר הזה הוא המכשיר הזה שאני מקווה שכולם שמו על שקט.

<כרמלה אבנר: כל הקהילה שלנו נמצאת בפלאפון באמצעות הפייסבוק, באמצעות הווטסאפ, באמצעות הטלפון הסלולרי.

<כרמלה אבנר: אין יותר אסימונים.

<כרמלה אבנר: כל המידע הזה היום נגיש לי והכול אנחנו עושים במכשיר הזה.

<כרמלה אבנר: משמעות הקהילה ומשמעות השיחה מאוד השתנתה.

<כרמלה אבנר: אנחנו זמינים שם כל הזמן.

<כרמלה אבנר: אם הייתי רוצה ללכת לדבר בטלפון הייתי מוודאת שאני לא עושה את זה בזמן העבודה, הייתי עושה את זה בזמן הפרטי שלי.

<כרמלה אבנר: היום בזמן הפרטי שלי אני מתעסקת בענייני העבודה.

<כרמלה אבנר: אני זמינה, אני רואה את המיילים שלי, אני מגיבה.

<כרמלה אבנר: בזמן העבודה אני יכולה לראות גם מה קורה בפייסבוק כי הפייסבוק הוא גם פייסבוק של מה שקורה בחיים הפרטיים שלי, אבל גם בחיים הציבוריים השונים.

משה גפני: למה פעם היה לנו זמן והיום אין לנו?

משה גפני: לא חשוב, זה דיון אחר.

משה גפני: פעם לאנשים לא היו מכוניות אבל היתה להם יותר שלווה.

<כרמלה אבנר: בחירה שלנו.

<כרמלה אבנר: זה דיון מאוד מעניין.

<כרמלה אבנר: אני חושבת שאנחנו צריכים ללמוד לנהל את הזמן ולנהל את עצמנו בטכנולוגיות כי העידן הזה של הטכנולוגיות הוא מחויב המציאות, אבל אנחנו נהיה חייבים ללמוד להתנהל בו, בדיוק כמו שבזמנו היו סוסים, היו כרכרות, למדו לבנות כבישים.

<כרמלה אבנר: למדנו חוקי תעבורה ולמדנו לעשות הרבה מאוד נושאים, אבל צריך לדעת לנהל את הדברים האלה כי אם לא אז זה ישתלט עלינו ואז במקום מידע יהיה לנו הרבה מאוד פרטי אינפורמציה שאנחנו לא נדע מה לעשות איתם.

<כרמלה אבנר: אתה מכיר את הסיפור של דייג שדג ובא מישהו ואומר לו: בוא תמכור ובסוף יהיה לך זמן לשבת לדוג.

<כרמלה אבנר: הטכנולוגיה יוצרת תהליכי עבודה שונים.

<כרמלה אבנר: זאת אומרת, זה לא רק שהיא עושה את הכול טוב יותר.

<כרמלה אבנר: בהתחלה זה באמת היה כך.

<כרמלה אבנר: אתם זוכרים את מכונת הכתיבה, אחר כך הדפסנו בוורד.

<כרמלה אבנר: היום הטכנולוגיה וכל נושא חוכמת ההמונים מחייבים אותנו כבר לחשוב אחרת.

<כרמלה אבנר: היא כבר לא להעתיק את התהליכים שעשינו אותם ולעשות אותם רק יעיל וטוב יותר, אלא אנחנו עושים אותם אחרת.

<כרמלה אבנר: הדוגמה שאי-אפשר להימנע ממנה ובטח לא בזמן הזה, היום, היא של WAZE.

<כרמלה אבנר: מדברים על זה שהיא גם גאווה ישראלית וזה ללא ספק.

<כרמלה אבנר: זהו מוצר מדהים שפותח על-ידי חברה ישראלית.

<כרמלה אבנר: אני נוסעת כל יום מאזור המרכז לירושלים ואני מפעילה את ה-WAZE.

<כרמלה אבנר: זה לא בגלל שאני לא מכירה את הדרך, אלא בגלל שאני רוצה לקבל אינפורמציה היכן יש תאונות דרכים, איפה יש מכמונות, איפה הדרכים הנכונות יותר לנסוע, האם יש תקלות בדרך.

<כרמלה אבנר: אפילו אם נתקעתי בלי דלק לחצתי וראיתי איפה תחנת הדלק הקרובה שבה אני יכולה לתדלק.

<כרמלה אבנר: ה-WAZE היום מחבר את עצמו גם לקהילות שלנו.

<כרמלה אבנר: היום באמצעות ה-WAZE אנחנו יכולים לראות גם מי החברים שלנו.

<כרמלה אבנר: הילדים שלנו יודעים להגיע לאיפה החברים שלהם באמצעות ה-WAZE.

<כרמלה אבנר: הם לא מרימים את הטלפון, הם נפגשים באמצעות הקהילות הווירטואליות והם יודעים להיכן להגיע.

<כרמלה אבנר: המידע שלנו נמצא באוויר, בענן.

<כרמלה אבנר: אנחנו הולכים דרך עננים ודרך ביטים, ודרך כל מיני נושאים שאנחנו לא מכירים, אבל האינפורמציה שלנו היא בענן.

<כרמלה אבנר: אנחנו מתקשרים דרך הג'י-מייל או דרך ההוט-מייל.

<כרמלה אבנר: האם אנחנו יודעים איפה זה נמצא או מי מפעיל את זה?

<כרמלה אבנר: לא.

<כרמלה אבנר: אנחנו יודעים שאנחנו נכנסים למחשב בשני קליקים ואנחנו מקבלים.

<כרמלה אבנר: זה לא רק האח הגדול, זה השירותים.

<כרמלה אבנר: את מקבלת את השירותים כמו שאת לוחצת על חשמל ואת יודעת שהחשמל מגיע.

<כרמלה אבנר: את לא יודעת אם הוא נוצר לך על-ידי תחנת כוח מקומית או שהוא נוצר על-ידי מישהו אחר.

<כרמלה אבנר: זה כבר לא המערכות הכבדות ואותם אנשים שיושבים במגדלי שן ועם המון המון כבוד אליהם, אלא אנחנו רגילים.

<כרמלה אבנר: זה כבר אינפורמציה, זה כבר הפך להיות חלק מהזכות שלנו לקבל את זה, בדיוק כמו מים וחשמל.

משה גפני: מפחיד, מפחיד.

משה גפני: אני הולך לקיים דיון על פגיעה בפרטיות.

<כרמלה אבנר: תיכף נדבר גם על הפגיעה בפרטיות, אנחנו ניגע בכל הנושאים.

משה גפני: זה גם מופיע בחוק ההסדרים החדש שאלה שירצו לבקש הנחה ברשות מקומית או במשרד ממשלתי אז הם יצטרכו להתפשט לחלוטין מבחינת המידע שלהם, למסור את זה לכל פקיד.

<כרמלה אבנר: זה בעייתי.

משה גפני: גם אמרתי את הבדיחה על השידוך.

משה גפני: אם ארצה לעשות שידוך לבן שלי אז אני אלך לפקיד ברשות המיסים שייתן לי את כל המידע על המחותן, כמה כסף יש לו, כמה הוא השקיע בבנק.

משה גפני: הפקיד הנמוך הכול ידע.

משה גפני: זה גם מצלמות, אגב.

משה גפני: זה פגיעה בפרטיות באופן שחייבים לשמור את זה.

אורי מקלב: התובנה שלי היא בדיוק הפוכה.

אורי מקלב: אני יודע מה יקרה אחרי 120.

אורי מקלב: אני אגיע לשמיים ואז יגידו לי בדיוק מה עשיתי ומה לא עשיתי.

<כרמלה אבנר: נמצא פה רז אייפרמן שמגיע מהמגזר הפרטי.

<כרמלה אבנר: היום הוא מנהל את מערכות שירותים רוחביים בתוך התקשוב הממשלתי.

<כרמלה אבנר: את רז פגשתי לראשונה בכנס באוניברסיטת באר-שבע.

<כרמלה אבנר: בזמנו הוא היה מנהל מערכות המידע של ביטוח ישיר.

<כרמלה אבנר: נתתי הרצאה אחרי רז שנתן הרצאה על Business Intelligence, זה כל הנושא של תחקורי מידע.

<כרמלה אבנר: רז רצה להגיד עד כמה חברות הביטוח הן מיומנויות והן פועלות לטובת האזרח.

<כרמלה אבנר: אזרח נכבד, אתה משלם בדיוק על מה שאתה צורך.

<כרמלה אבנר: אנחנו יודעים לתפור לך פוליסה בהתאם לזה כי אנחנו יודעים איפה אתה גר, אנחנו יודעים מה אחוז הגניבות של המכוניות באזור בו אתה גר.

<כרמלה אבנר: אנחנו גם יודעים איזה רכב יש לך ואנחנו יודעים את הביקוש לצורכי הרכב שלך באזור בו אתה גר.

<כרמלה אבנר: יתרה מזה, אנחנו יודעים גם איפה אתה עובד ויש לנו אותן סטטיסטיקות במקומות שאתה עובד.

<כרמלה אבנר: אנחנו גם יודעים מה הגילאים, מה אופן ההתנהלות שלך, ולכן אנחנו יודעים לתפור לך פוליסה מדויקת.

<כרמלה אבנר: אתה משלם בדיוק על הסיכונים שיש לך ולא של מישהו אחר.

<כרמלה אבנר: עליתי אז לבמה ואמרתי: אדונים נכבדים, אני בממשלה.

<כרמלה אבנר: תארו לכם שאני מספרת: אזרח נכבד, אני בממשלה.

<כרמלה אבנר: יש לי הכול עליך.

<כרמלה אבנר: אני יודעת כמה מיסים אתה משלם, אני יודעת איזה עוזרת בית יש לך, אני יודעת מה התיק הרפואי שלך.

משה גפני: לא, את לא באמת יודעת.

<כרמלה אבנר: אני לא יודעת, אוי ואבוי.

משה גפני: לפי התוכנית את תדעי.

משה גפני: אני מקווה שנעצור את התוכנית הזאת.

<כרמלה אבנר: יש כאן סכנה ולנו יש אחריות גדולה כלפי האזרח.

משה גפני: בחוק ההסדרים הקודם כשהייתי יושב-ראש ועדת הכספים פשוט זרקתי את שני החוקים האלה מהדיונים והם לא עברו, לא המידע ברשויות המקומיות ולא המידע במשרד הממשלה, בעיקר משרד התמ"ת.

משה גפני: אנחנו נקיים את הדיון הזה.

<כרמלה אבנר: זה דיון שאנחנו נשמח לערוך אותו כי יש פה מאזן מאוד עדין בין השירותיות שאנחנו רוצים לתת לבין הגנה על האזרחים, כולל נושא ההתקפות של ההאקרים.

<כרמלה אבנר: זה איזשהו משולש שהוא לא טריוויאלי ואנחנו צריכים לנהוג בו מאוד מאוד בזהירות בכל אחד ואחד מהאספקטים שלו.

<כרמלה אבנר: הטכנולוגיה שינתה את התקשורת ואת הדרך שהציבור מקבל מידע וזה מאוד מתחבר למקום שבו אנחנו נמצאים היום.

<כרמלה אבנר: כולנו מכירים את האביב הערבי ואת הדרך שבה נבחרי הציבור החדשים מתקשרים היום.

<כרמלה אבנר: נמצא כאן שמעון ברונר שהוא מנהל מערכות המידע של משרד הכלכלה.

<כרמלה אבנר: הוא סיפר לי שהוא למד על תוכנית העבודה החדשה שלו ועל מה שהוא צריך לפתח דרך הפייסבוק של השר ואז הוא התחיל להיערך ולהגיד איך אנחנו עובדים בהיבטים האלה.

<כרמלה אבנר: התקשורת היא מאוד עוצמתית.

<כרמלה אבנר: אתה דיברת על קבועי זמן שאנחנו צריכים להנגיש את המידע ולא לחכות שיבקשו מאיתנו את המידע.

<כרמלה אבנר: קבועי הזמן הם מאוד מאוד מהירים.

<כרמלה אבנר: פעם היינו רגילים לזה שלוקח זמן עד שהסוס והרץ יביאו את המברק, אחר כך זה היה באמצעות יונות דואר, אחר כך באמצעות דואר, ואחר כך באמצעות פקסים.

<כרמלה אבנר: היום זה בלחיצת כפתור.

<כרמלה אבנר: אנחנו לא יכולים לברוח, אנחנו לא יכולים לא להגיב, אנחנו לא יכולים להיעלם.

<כרמלה אבנר: אנחנו חייבים להגיב ולכן אנחנו מחויבים גם להעביר את האינפורמציה.

<כרמלה אבנר: אנחנו צריכים לקחת את זה לטובתנו, לתת ניתוח, לתת משמעות לאינפורמציה, אנחנו לא יכולים להתעלם מהדבר הזה.

<כרמלה אבנר: הטכנולוגיה עצמה משתנה.

<כרמלה אבנר: פעם היה מעריב, היום הכול הולך לעיתונות המקוונת.

<כרמלה אבנר: כשאנחנו מסתכלים על עיתונאים, ונמצאים כאן עיתונאים, פעם העיתונאות היתה מקצוע.

<כרמלה אבנר: היום כולנו בעצם עיתונאים ובאמצעות הכלי הזה אנחנו יכולים להגיד, לצלם, לדווח, לראות מה שקיים.

<כרמלה אבנר: אנחנו מקבלים הרבה מאוד אינפורמציה מכל המקומות.

<כרמלה אבנר: אנחנו חייבים להגיב על זה.

<כרמלה אבנר: אנחנו יודעים לתקף את זה בעזרת חוכמת ההמונים.

<כרמלה אבנר: מעצם זה שהרבה מאוד אנשים מדווחים, מאשרים את אותנו נושא, אנחנו מתקפים את האינפורמציה.

<כרמלה אבנר: וויקיפדיה זה חוכמת ההמונים, זה לא בגלל שמישהו ישב ולקח לו עשרות שנים לבנות את זה כמו שבנו את האנציקלופדיה העברית.

משה גפני: כן, היה עוד שינוי והוא שהעיתונאים היו צריכים להגיד אמת.

משה גפני: היום אפשר בפייסבוק להגיד שדואגים למעמד הביניים ובסוף מתברר שזה לא היה ולא נברא.

<כרמלה אבנר: אבל תראה מה קרה?

<כרמלה אבנר: מעמד הביניים בא ותיקף וביקש חזרה את ההבטחות.

<כרמלה אבנר: תראה איזה עוצמה קרתה כאן.

משה גפני: נכון.

<כרמלה אבנר: בדיוק אותו כלי שעזר לעשות את הדבר הזה הוא פועל כרגע לפדות חזרה את המחויבויות שלו.

משה גפני: אני מאוד מקווה שזה יהיה בעוצמות גדולות.

<כרמלה אבנר: אני שמה דגש על הדברים האלה כי זה רלוונטי לנו.

<כרמלה אבנר: בישיבת הממשלה שלשום פרופ' יוג'ין קנדל יושב-ראש המועצה החברתית-כלכלית הציג את האסטרטגיה המוצעת שלו לישראל בשישה תחומים שונים.

<כרמלה אבנר: בין היתר, הציג את האסטרטגיה שלו בתוכנית ישראל דיגיטלית שהיינו שותפים בהבניה שלו.

<כרמלה אבנר: ראש הממשלה אמר: קודם כל, לפי שאנחנו מסתכלים החוצה, לנו כממשלה יש אחריות פנימית שלנו, בהתנהלות שלנו, בהתנהגות שלנו, במסר שלנו, ואני מאוד מסכימה.

<כרמלה אבנר: יש לנו את ההשפעה הכי גדולה על מה שקורה במשק, בחוץ, מבחינת ההוויה, מבחינת התרבות ההתנהלותית.

<כרמלה אבנר: כפועל יוצא, אי-רלוונטיות.

<כרמלה אבנר: אנחנו ראינו מה קורה.

<כרמלה אבנר: אין קודאק, למרות שהיא היתה הראשונה שפתחה את המצלמה הדיגיטאלית.

<כרמלה אבנר: אנחנו לא היינו רוצים להיות במקום שבו אנחנו מדברים ומדברים, אבל אין אף אחד שהוא קשוב לנו, שאנחנו לא יודעים לתקשר.

<כרמלה אבנר: אנחנו מדברים עם אוכלוסייה שהיא אינה קשובה.

<כרמלה אבנר: הטכנולוגיה היא לא טכנולוגיה למען טכנולוגיה.

<כרמלה אבנר: אנחנו לא חברת סטארט-אפ שמפתחת מוצרים.

<כרמלה אבנר: הטכנולוגיה, מבחינתנו, היא אמצעי להגביר את הפריון.

<כרמלה אבנר: אם אנחנו היום מוגבלים בכמות מספר הרופאים המומחים ואנחנו מסוגלים לתת התייחסות למספר מסוים של חולים, באמצעות הטכנולוגיה אנחנו יכולים לנצל את אותה כמות של תשומות שיש לנו ולתת באמצעותה שירותים לאוכלוסייה הרבה יותר רחבה.

<כרמלה אבנר: יש פה תלמידים.

<כרמלה אבנר: מורים - לעולם לא נחליף את האינטראקציה האישית שבין המורה לכיתה.

<כרמלה אבנר: אבל עדיין אם ישנם מקצועות ונושאים והתמחויות מסוימות, אנחנו יכולים היום ליצור את אותן קהילות, להנגיש לכולם מידע שהיה יכול להיות נדיר.

<כרמלה אבנר: אנחנו יכולים להגביר את פריון החינוך.

<כרמלה אבנר: טכנולוגיה יכולה להיות מנוע צמיחה.

<כרמלה אבנר: אנחנו מדברים על פיתוחים סביב ענן, ואנחנו מדברים על להגביר, וזה מתייחס לכל הנושא של התמיכה במו"פ הישראלי.

<כרמלה אבנר: תראו מאיפה ישראל צמחה וכל הנושא של הפריון הישראלי הוא הגבוה ביותר בתחומים הטכנולוגים.

<כרמלה אבנר: אני אם צריכה לסכם, חדשנות במגזר הטכנולוגי - הממשלה צריכה להגיב מהר.

<כרמלה אבנר: גם בתחומי החקיקה, כבוד היושב-ראש, גם בתחומים של היענות לאזרחים וגם בנושא של ההגנה עליהם, אבל גם במתן השירותים.

<כרמלה אבנר: בדברים האלה אין רק טוב, יש בהם לא מעט סיכונים.

<כרמלה אבנר: אנחנו נדון על זה.

<כרמלה אבנר: קודם כל, יש כאן חוסר שוויון בשל פער דיגיטאלי באוכלוסייה.

<כרמלה אבנר: אנחנו גם מדברים על רמות שונות, הנגשות שונות.

<כרמלה אבנר: דיברת על השלטון המקומי, דיברנו על מוסדות ציבור, על הממשלה, דיברנו על האזרחים, על העסקים הקטנים והעסקים הגדולים שאין שוויון ביניהם.

<כרמלה אבנר: דיברנו על פערים בתחומים שונים.

<כרמלה אבנר: אנחנו לא יכולים להתייחס אל כולם עדיין כאל מקשה אחת, ולכן זו אחת הסכנות שאנחנו מדברים עליהן.

<כרמלה אבנר: תפעול שגוי או לא מודע יכול להוביל לחשיפה של הממשלה.

<כרמלה אבנר: אם נדע לא להגיב נכון, לא לראות נכון, אנחנו עלולים להיגרר למקומות שהם לא בהכרח הנכונים.

<כרמלה אבנר: אנחנו מדברים על חוכמת ההמונים אבל לא בהכרח ההמונים מובילים אותנו למקומות הנכונים.

<כרמלה אבנר: כריבון יש לנו אחריויות נוספות כדי לכוון, להוביל, את הנושאים האלה.

<כרמלה אבנר: אבטחת המידע - הממשלה לא צריכה להיות תמיד פורצת הדרך.

<כרמלה אבנר: היא לא יכולה להיות הרבה מאחור.

<כרמלה אבנר: היא לא צריכה להיות פורצת הדרך, אבל היא צריכה להבין לאן הדרך מובילה.

<כרמלה אבנר: דיברת על האקרים ועל התקפות ברשת.

<כרמלה אבנר: זה צריך להיות אורח חיים שלנו, זה לא צריך להיות אירוע.

<כרמלה אבנר: אנחנו חייבים להיערך.

<כרמלה אבנר: זו היערכות אחרת, אבל יש בזה גם הרבה הזדמנויות.

<כרמלה אבנר: זו הזדמנות למנועי צמיחה, זו הזדמנויות לחשיבה אחרת, אבל זה גם השקעות וזה גם הבנה וגם הסתכלות שונה לחלוטין.

<כרמלה אבנר: כל נושא העדכניות - אם אתה שם ואתה עושה את זה לא נכון אתה פשוט לא עדכני.

<כרמלה אבנר: אתה יותר גורם נזק מאשר תועלת.

<כרמלה אבנר: הממשלה הבינה את הצורך בהסתכלות מרכזית על כל הנושא הטכנולוגי בממשלה ובגופים הציבורים, גם על הנושא של הפיתוח וקידום הממשלה לעידן הדיגיטאלי, וגם מתוך ההבנה שלממשלה יש השפעה מאוד גדולה על מה שקורה בציבור ובעסקים.

<כרמלה אבנר: לכן, בשנת 2011 היתה הצעת מחליטים להקים את יחידת מטה התקשוב הממשלתי אליה אני נבחרתי לפני כשנה.

<כרמלה אבנר: מאז אנחנו עמלים כדי להקים את היחידה הזאת.

<כרמלה אבנר: החזון של היחידה הוא שמדינת ישראל תהיה בשורה הראשונה של המדינות שממנפות את הטכנולוגיה לטובת שיפור השירות לאזרח, לקהילה ולעסקים, מצוינות תפעולית של עבודת המגזר הציבורי בכלל, והממשלתי בפרט.

<כרמלה אבנר: יצירת תהליכים מושכלים של קבלת החלטות מבוססי מידע ולא רק אינפורמציה נקודתית שמגיעה.

<כרמלה אבנר: אנחנו יודעים שיש כאן הרבה מאוד ביקורות על מי שיכול להגיע למידע.

<כרמלה אבנר: אנחנו יכולים היום לפתוח את האינפורמציה הזאת.

<כרמלה אבנר: בכל זאת, השמירה של ערכי ממשל פתוח.

<כרמלה אבנר: פה אני מתחברת ליום חופש המידע שהם ערכי הממשל הפתוח שזה חופש מידע, אחריותיות, השיתופיות של האנשים.

<כרמלה אבנר: אלו הערכים לאורם אנחנו פועלים.

<כרמלה אבנר: לא רק זה, גם הטכנולוגיה מחזקת את הדרישה לערכים האלה בכל תחומי החיים של הממשלה.

<כרמלה אבנר: הממשלה פועלת בארבע זירות.

<כרמלה אבנר: היא פועלת בזירה של ה- G2Cשזה Government to Citizen.

<כרמלה אבנר: אני אשמח להסתכל על זה בהרבה מובנים.

<כרמלה אבנר: גם Customer Government to.

<כרמלה אבנר: אני אשמח שאנחנו נסתכל על הציבור שלנו גם בתור לקוח, לא בתור אזרח.

<כרמלה אבנר: השינוי המהותי - ללקוחות יש בחירות, לאזרח אין.

<כרמלה אבנר: ברגע שהוא בחר את הממשלה זו הממשלה שלו.

<כרמלה אבנר: צריך להתייחס אליו כאילו יש לו בחירה.

<כרמלה אבנר: אנחנו נשתפר, אנחנו ניתן לו הגנה יותר טובה.

<כרמלה אבנר: אנחנו נוודא שאנחנו נהיה הממשלה שבכל רגע נתון הוא היה בוחר בה לעשות את הפעילויות.

<כרמלה אבנר: כשאני מדברת על הממשלה אני מדברת על הפרלמנט, על גופי השלטון, על הכול.

<כרמלה אבנר: אנחנו רוצים להיות רלוונטיים שם.

<כרמלה אבנר: כמו כן, Business Government to - לבוא ולראות איך אנחנו מפשטים את האדמיניסטרציה של עשיית העסקים בממשלה, איך דרך זה אנחנו מעודדים את הכלכלה.

<כרמלה אבנר: איך אנחנו עושים Government to Government גם בתוך משרדי הממשלה וגם אל מול שיתופי פעולה במשרדי ממשלה מחוץ למדינה.

משה גפני: כמה זמן את מעריכה שזה יקרה?

<כרמלה אבנר: זה תהליך.

<כרמלה אבנר: קודם כל, צריכה להיות הבנה.

<כרמלה אבנר: לפני שנתיים נכנסתי לממשלה כמנהלת ממשל זמין.

<כרמלה אבנר: הגעתי מהמגזר העסקי.

<כרמלה אבנר: אמרו לי: את מנהלת פרויקט ממשל זמין.

<כרמלה אבנר: אמרתי: סליחה, פרויקט זה משהו שיש לו התחלה ויש לו סוף.

<כרמלה אבנר: זה לא פרויקט, זה מערך.

<כרמלה אבנר: זה משהו שאתה צריך לתחזק ולעדכן אותו.

<כרמלה אבנר: בתחומים האלה אם אתה לא מעודכן אתה לא קיים, אתה לא רלוונטי.

משה גפני: ביניים מה שרועי כתב לנו זה שרק 46 משרדים מתוך 76 משרדים.

משה גפני: לא כולם מחוברים.

<כרמלה אבנר: נכון, יש לא מעט משרדים שהם לא מחוברים.

<כרמלה אבנר: ישנו פער.

שמעון אוחיון: ברמה הבסיסית של שירות מינימאלי.

שמעון אוחיון: היא מדברת פה על תוכניות.

משה גפני: כן, אבל יש כאלה שלא התחילו בכלל.

<כרמלה אבנר: ישבתי באחת הישיבות בתוך משרדי הממשלה, לא אציין באיזה משרד.

<כרמלה אבנר: זה היה על תהליך על הקמת המערכת.

<כרמלה אבנר: אמרתי להם שהעברנו להם מייל ואז הם אמרו לי: סליחה, תוכלי להעביר לנו פקס ולא מייל, בבקשה?

<כרמלה אבנר: כן, ארוכה מאוד הדרך.

שמעון אוחיון: זה משרד, לא אזרח פשוט.

<כרמלה אבנר: זה אצלנו בבית.

<כרמלה אבנר: בואו נתחיל קודם אצלנו.

<כרמלה אבנר: חייבים לשים כאן ביום המיוחד הזה את הערכים של מטה התקשוב.

<כרמלה אבנר: זה יזמות, חדשנות.

<כרמלה אבנר: כלומר, אנחנו לא צריכים לחכות שמישהו יגיד לנו.

<כרמלה אבנר: אנחנו חייבים ללמוד לתצפת ולהגיב.

<כרמלה אבנר: אנחנו משתפים ומשותפים.

<כרמלה אבנר: אנחנו לא עושים את הדברים לבד, אנחנו לא מסוגלים לעשות את הדברים האלה לבד.

<כרמלה אבנר: אנחנו רוצים, מנסים, מעודדים את כולם לעבוד מתוך שקיפות.

<כרמלה אבנר: חופש המידע הוא חלק מזה, אבל גם כל הפעילויות והתהליכים שלנו חייבים להתבצע מתוך שקיפות.

<כרמלה אבנר: כמובן שמתוך מקצוענות ומצוינות תפעולית.

<כרמלה אבנר: אם לא, אנחנו לא נוכל לקבל את הקרדיט, אנחנו לא נהיה רלוונטיים.

<כרמלה אבנר: יציבות תפעולית ולאורך זמן.

<כרמלה אבנר: אנחנו איזשהו גורם מקצועי שחייב לשמר את הידע ולהעביר אותו לאורך זמן.

<כרמלה אבנר: ולבסוף, שירותיות, שירותיות, שירותיות.

<כרמלה אבנר: האתגרים שלנו הם כמובן נכונות לשינויים במשרדי הממשלה, היעדר פלטפורמות ארגוניות.

<כרמלה אבנר: כמובן שלכל שינוי כולנו צריכים להיערך.

<כרמלה אבנר: יוזמות הממשל הפתוח - את זה אנחנו יודעים.

<כרמלה אבנר: זה שקיפות, דיווחיות, שיתוף הציבור, אחריותיות וחדשנות טכנולוגית.

<כרמלה אבנר: ישראל השתתפה באמנת ממשל פתוח שזה החיבור שלנו, והטכנולוגיות החדשניות הן הכלי שלנו לממש את הנושאים האלה.

<כרמלה אבנר: תודה רבה על ההקשבה.

<כרמלה אבנר: אנחנו נשמח להציג ממש את כל השירותים שהממשלה עושה באמצעות ממשל זמין וכלים נוספים שיש לנו.

<כרמלה אבנר: יש לנו כאן את אופיר בן אבי שהוא מנהל ממשל זמין.

משה גפני: תודה רבה, אנחנו נמשיך לעקוב.

משה גפני: אנחנו גם הזמנו את השר לשעבר מיכאל איתן, אבל הוא לא היה יכול להגיע למרות שרצינו.

משה גפני: הוא התנצל.

משה גפני: אנחנו דווקא מאוד רצינו כי הוא היה מאוד מעורב בתחום.

שמעון אוחיון: גם כאיש שייצג את הממשל, את הכנסת, את הממשלה, לא רק את הפקידות.

שמעון אוחיון: הזווית הזאת מאוד מאוד חשובה.

<כרמלה אבנר: זו הזדמנות להגיד תודה גדולה מאוד לשר מיכאל איתן שגם יחידת שיפור השירות, גם ממשל זמין, גם יוזמות האינטרנטיות, גם כל הקמת מטה התקשוב הממשלתי, וגם האמונה הכל כך חזקה שלו שישראל חייבת להיות חלק מהאמנה של ממשל פתוח, זה בזכות השר מיכאל איתן.

<כרמלה אבנר: לצערי, אני לא ראיתי שיש היום בממשלה מישהו שקיבל על עצמו את התפקיד של מיכאל איתן.

<כרמלה אבנר: אני משוכנעת שכולנו נשכיל ויימצאו האנשים ושאדוני היושב-ראש ימצא את הדרך למשוך ולהוביל את התחומים הכל כך חשובים וראויים האלה.

משה גפני: מאה אחוז.

משה גפני: בבקשה אופיר, אם אפשר בקצרה.

<אופיר בן אבי: כן.

<אופיר בן אבי: אני אתמקד בעיקרי הדברים בהמשך לדברים שכרמלה הציגה.

<אופיר בן אבי: אני אציג את הצד הביצועי, מה נעשה היום בממשל זמין.

<אופיר בן אבי: בקצרה כמה מילות רקע.

<אופיר בן אבי: קודם כל, התחום הזה של ממשל זמין הוא לא בהכרח משהו מאוד מוגדר.

<אופיר בן אבי: הוא קונספט, הוא תפיסה, הוא תהליך שמדינות עוברות וגם פה בישראל.

<אופיר בן אבי: יחידת ממשל זמין הוקמה בשנת 97' בחשב הכללי והחל ממרץ 2012 עם הקמתו של מטה התקשוב הממשלתי אנחנו שייכים למטה התקשוב.

<אופיר בן אבי: היחידה מונה כ-240 עובדים, רובם ככולם מתחומי הטכנולוגיה השונים.

<אופיר בן אבי: הייעוד של ממשל זמין הוא קודם כל ליזום ולפתח ולהפעיל פלטפורמות טכנולוגיות שהן פלטפורמות רוחביות לשירות כלל משרדי הממשלה ועל גבי הפלטפורמות האלה אנחנו כמובן מקימים שירותים לאזרחים ולעסקים.

<אופיר בן אבי: דוח האו"ם האחרון שפורסם ב-2012 מיקם את מדינת ישראל במקום ה-16 בעולם מתוך 193 מדינות.

<אופיר בן אבי: אנחנו גם הוזמנו לאו"ם לקבל את הפרס למדינה שעשתה את הקפיצה הגבוהה ביותר בתוך 20 המדינות המובילות.

<אופיר בן אבי: אפשר לראות שאנחנו נמצאים היום במקום הכי גבוה מאז שהדוח הזה יצא לאור.

<אופיר בן אבי: כמובן שההצלחה והמיקום הגבוה הוא תוצאה של מאמץ מאוד משמעותי של כלל משרדי הממשלה.

<אופיר בן אבי: נמצאים פה נציגים של משרדי ממשלה, מנהלי מערכות מידע והפרס הזה הוא של כולם.

שמעון אוחיון: למרות שחלק ממשרדי הממשלה עוד לא נכנסו ועדיין חוסר שביעות הרצון של האנשים, לפי מה שקראתי פה.

שמעון אוחיון: הוא לא גבוה במיוחד.

<יכרמלה אבנר: יש עוד דרך.

<אופיר בן אבי: נכון, יש עוד עשייה רבה.

<אופיר בן אבי: אנחנו בהחלט מתקדמים בעולם בתחום הזה.

<כרמלה אבנר: בהתוויית הדרך.

<אופיר בן אבי: הדוח הזה מדד מספר פרמטרים ואני לא אכנס לזה כרגע, אבל אנחנו בהחלט במקום מכובד.

<אופיר בן אבי: השירותים שנותן היום ממשל זמין: בראש ובראשונה, כל מה שכבר שוחחנו עליו לפני מספר דקות.

<אופיר בן אבי: גלישת משרדי הממשלה בצורה מאובטחת דרך מקום מרכזי אחד.

<אופיר בן אבי: פה המקום לציין שלא כל משרדי הממשלה משתמשים בשירות הזה או עוברים דרך מקום מרכזי מאובטח, וזו בהחלט בעיה.

<אופיר בן אבי: לסבר את האוזן, היום נשלחות דרך מערכות ממשל זמין כ-10 מיליון הודעות דואר אלקטרוני ביום פנימה אל תוך הממשלה, ומעל 2 מיליון הודעות מהממשלה החוצה.

<אופיר בן אבי: כמובן שירותי אס.

<אופיר בן אבי: אם.

<אופיר בן אבי: אס מרכזיים - מעל כ-5 מיליון אס.

<אופיר בן אבי: אם.

<אופיר בן אבי: אסים שיוצאים אוטומטית ממערכות המידע בשנה ודברים נוספים.

<אופיר בן אבי: קצת על אבטחת מידע וסייבר.

<אופיר בן אבי: יש כאן מפה שמופקת מהמערכות שלנו.

<אופיר בן אבי: זו מפה שהוצאנו בתקופת "עמוד ענן".

<אופיר בן אבי: אפשר לראות את כמות ההתקפות.

<אופיר בן אבי: כל מטרה כזאת וכל עיגול כזה מסמן את המדינה שממנה הגיעו ההתקפה.

<אופיר בן אבי: ככל שהעיגול פה גדול יותר אז העוצמה גדולה יותר.

<אופיר בן אבי: אפשר לראות שלמעשה כל הגלובוס תקף אותנו בנקודת זמן מסוימת.

<אופיר בן אבי: היה פה בהחלט אירוע מכונן מבחינתנו בהיבט של התקפות וסייבר.

אורי מקלב: האם לנו יש גם מידע הפוך?

אורי מקלב: כמה אנחנו התקפנו אחרים?

אורי מקלב: יש לנו חזקים בתחום.

<אופיר בן אבי: אנחנו הגוף שאמון על ההגנה, אנחנו לא גוף תוקף.

<אופיר בן אבי: יש גופים אחרים שעושים את זה, כך אני מניח.

<אופיר בן אבי: אנחנו הפקנו לקחים מ"עמוד ענן" שזה אירוע שבאמת תפס אותנו בהפתעה ואפשר לראות את התוצאות שלו.

משה גפני: מה עם האיום הזה של סעודים שמאיימים בהתקפות בסוף השבוע?

<אופיר בן אבי: בשביעי באפריל היתה התקפה מאוד מאורגנת של ארגון "אנונימוס" העולמי.

<אופיר בן אבי: נראה שזה חוזר על עצמו ב-25 לחודש, במוצאי שבת.

משה גפני: האם אתם נערכים לזה?

<אופיר בן אבי: אנחנו נערכים לזה ואנחנו עובדים בתיאום מלא עם שירות הביטחון הכללי, מטה הסייבר.

אורי מקלב: האם זה ממוקד בדברים מסוימים או על כלל האתרים?

<כרמלה אבנר: על סמלי שלטון.

<אופיר בן אבי: כפי שהיה גם באפריל, הם אומרים: אנחנו רוצים לתקוף את מדינת ישראל.

<אופיר בן אבי: בדרך כלל, זה מוסדות פיננסיים, ובעיקר גופי ממשל ושלטון שהם סממנים מובהקים.

משה גפני: למה הם בוחרים דווקא את המועד הזה?

<אופיר בן אבי: אין לנו הסבר ל-25 למאי.

<כרמלה אבנר: הרבה פעמים אנחנו גם חושבים שאנחנו גם איזשהן בדיקות לעולם אחר או לארצות-הברית.

אורי מקלב: זה תמיד בסוף השבוע.

<אופיר בן אבי: מוצאי שבת וראשון.

<אופיר בן אבי: זה מועד שלא עובדים בו בחו"ל אז הם מתכננים את זה.

<אופיר בן אבי: הם פנויים.

<אופיר בן אבי: אני אעבור בזריזות על שירותי העוגן שלנו.

<אופיר בן אבי: אחד מהם הוא שירות הטפסים.

<אופיר בן אבי: אנחנו לוקחים את טפסי הנייר הממשלתיים והופכים אותם לטפסים מקוונים.

<אופיר בן אבי: יש כ-2,500 טפסים כאלה היום במשרדי הממשלה.

<אופיר בן אבי: 1,700 כבר הפכו למקוונים.

<אופיר בן אבי: אנחנו יכולים לראות פה שכמעט 5 מיליון טפסים כאלה מולאו על-ידי אזרחי ישראל ב-2012.

<רועי גולדשמידט: אבל יש פער גדול בין אלה שאפשר לשלוח חזרה.

<רועי גולדשמידט: האם אתה יכול להרחיב קצת?

<אופיר בן אבי: נכון.

<אופיר בן אבי: יש טפסים שיש חובה להזדהות כדי למלא אותם ולשלוח כדי שהם ייקלטו בצורה מסודרת.

<אופיר בן אבי: כל עוד האזרח לא יכול להזדהות בצורה חד-חד-ערכית אנחנו לא יכולים לשלוח אותם בצורה מלאה, מה שנקרא מקוונת.

<אופיר בן אבי: כשיתחילו את חלוקת תעודות הזהות החכמות ויתחילו להזדהות - - -

<רועי גולדשמידט: מה שאומר שאתה מוריד את הטופס באינטרנט ואז אתה הולך לפקס שלך בחלק מהמקרים ושולח את זה בפקס למשרד חזרה.

<אופיר בן אבי: זה נכון.

<אופיר בן אבי: כל הטפסים שאנחנו פיתחנו, אותם 1,700 מוכנים ומחכים לתעודה החכמה.

<אופיר בן אבי: ברגע שהיא תצא לדרך אנחנו נוכל לאפשר גם את השירות הזה.

<אופיר בן אבי: שירות התשלומים, שירות שהעביר ב-2012 כ-19 מיליארד שקלים דרך האינטרנט.

משה גפני: כתוב 17.

<רועי גולדשמידט: לא, אני מתבסס על נתוני דוח 2012.

<רועי גולדשמידט: הדוח החדש אמור להתפרסם עוד כחודש, עוד אין לי את הנתונים האלה.

<אופיר בן אבי: 17 זה היה 2011.

<אופיר בן אבי: עמדות שירות - אנחנו פרסנו עמדות כפי שציינת בתחילת דבריך כדי לאפשר לאזרחים שאין להם גישה לאינטרנט או לחילופין שירותים שלא ניתן לתת באינטרנט כמו חידוש רישיון נהיגה.

<אופיר בן אבי: אנחנו מאפשרים היום ברשת הסופר-פארם יחד עם משרד התחבורה להדפיס על נייר ממשלתי את הרישיון במקום.

<אופיר בן אבי: יש כבר כ-130 עמדות שפרוסות ברחבי הארץ.

<אופיר בן אבי: מעבר לזה, גם עמדות שנפרסו בכל שירות התעסוקה, כ-200 עמדות בשירות התעסוקה.

<אופיר בן אבי: שירותים במכשירים ניידים, במובייל.

<אופיר בן אבי: גם פה אנחנו השקנו שירות תשלומים במובייל בנובמבר האחרון.

<אופיר בן אבי: אפשר לראות שכבר כמעט מיליון שקל עברו בתשלומים במכשירים סלולריים.

<אופיר בן אבי: כמובן נושא הרשתות החברתיות, אם זה הפייסבוק, טוויטר.

<אופיר בן אבי: גם בפורומים נוכחות של הממשלה מתוך תפיסה שאנחנו רוצים להיות בכל זירה או בכל ערוץ שבו האזרח מצפה לקבל את השירות ואת המידע ואנחנו רוצים להנגיש לו.

<כרמלה אבנר: זה לא מספיק שאנחנו נפתח את הפלטפורמות, כולל גם הטפסים המקוונים.

<כרמלה אבנר: אם משרדי הממשלה לא יפנימו וידעו את רמת השירותיות והתגובתיות אז זה שיש את הטכנולוגיה זה ייצור יותר תסכולים.

<כרמלה אבנר: אם אנחנו בונים פורומים ואנחנו נגישים לאזרחים ואנחנו לא יודעים לבנות את המערכים הפנימיים שלנו זה יכול לגרום יותר נזק.

<אופיר בן אבי: בנוסף, חלק מהפעילות היא גם שיתוף פעולה בינינו לבין השלטון המקומי.

<אופיר בן אבי: אנחנו הקמנו ועדה משותפת עם מרכז השלטון המקומי שבאה להגדיר את שיתוף הפעולה ואת הממשקים בין השלטון המרכזי לשלטון המקומי מתוך הבנה של שיתוף בנכסים ובמערכות המידע בין שני המגזרים האלה, שוב מתוך מטרה לתת שירות טוב יותר לציבור.

משה גפני: אני מודה לך.

<רועי גולדשמידט: בהמשך לדבריה של כרמלה, אני יודע שבעבר, ואחת הסיבות להקמת מטה התקשוב הממשלתי זה העובדה שאין סינכרוניזציה בפעילות של כל המשרדים.

<רועי גולדשמידט: השאלה היא עד כמה יש לכם את הכלים היום לאכוף סטנדרטים על המשרדים, לאכוף דברים שאתם רואים לנכון ושאתם רואים שהם חלק מהשירות שאתם רוצים להנחיל כחלק ממשל זמין?

<כרמלה אבנר: התשובה היא מורכבת.

<כרמלה אבנר: לכאורה, יש לנו יכולת אכיפה.

<כרמלה אבנר: בפועל, יכולת האכיפה היא לא טריוויאלית.

<כרמלה אבנר: אנחנו צריכים לזכור שכל הדברים האלה צריכים לבוא בסדר העדיפות של המשרדים.

<כרמלה אבנר: כל משרד הוא אוטונומיה.

<כרמלה אבנר: יש מנכ"ל, יש שר, יש את הפעילויות שהם צריכים.

<כרמלה אבנר: אנחנו מנסים דווקא לעבור מהצד של הפחות אכיפה ולתת ערך.

<כרמלה אבנר: כלומר, כל אותם דברים שאנחנו נהיה מסוגלים לתת אותם בצורה מרכזית ולתת אותם כערך כך שנוכל לפנות את המשרדים לעסוק בפעילויות הליבה שלהם, אנחנו נשמח לעשות אותם.

<כרמלה אבנר: עדיין יש לא מעט תחומים שאנחנו חושבים שכן נצטרך לעשות שם תהליכי אכיפה, אנחנו עדיין לא שם.

משה גפני: תודה.

משה גפני: נמצאים איתנו חבר הכנסת אורי מקלב, חבר הכנסת שמעון אוחיון וחבר הכנסת אברהם מיכאלי.

משה גפני: שמעון, אתה רוצה להתייחס?

שמעון אוחיון: הוא הקדים אותי בעניין השאלה לגבי סמכות האכיפה, לפחות לגבי הדברים הבסיסיים, כך שיישרו קו בין כל משרדי הממשלה.

שמעון אוחיון: אני רוצה לברך על כך שיהיה תיאום עם השלטון המקומי.

שמעון אוחיון: אם אנחנו נרוץ ומשרדי הממשלה יישארו מאחור בדברים הבסיסיים אז מה עשינו בעניין הזה?

שמעון אוחיון: לגבי התכנון לטווח ארוך - כדאי גם מידי פעם לצייר מה הם אמצעי הבקרה בעניין הזה כי זה נותן ביטחון מסוים שאנחנו לא רק רצים לחשיפה.

שמעון אוחיון: כרשות ממשלתית צריך להיזהר מכל מיני שרלטנים.

שמעון אוחיון: נמצא כאן על השולחן חומר שאותו אני מקבל.

שמעון אוחיון: סליחה, זו אחת הדוגמאות שלא מוצאת חן בעיניי.

שמעון אוחיון: שימו לב ללוגו ולכל הצורה.

שמעון אוחיון: זה כאילו בא מטעם הכנסת עצמה, ולא כן.

שמעון אוחיון: אני מדבר על שקיפות, והוא בוחר על שקיפות בנושא מסוים של דת ומדינה בלבד.

שמעון אוחיון: לא הייתי רוצה להיכנס לנישה הזאת.

שמעון אוחיון: בשביל מה להיכנס לנושאים שהם שנויים במחלוקת?

שמעון אוחיון: אני רוצה ללכת על דברים שיש בהם קונצנזוס ורמת שירות בסיסית ורמת תקשוב מתקדמת עד כמה שאפשר.

שמעון אוחיון: זה גוף חיצוני, החומר הזה היה מונח על השולחן.

אורי מקלב: זה גוף חיצוני, זה "על משמר הכנסת".

אברהם מיכאלי: מוכרים לנו סנדוויצ'ים בכנסת, מוכרים לנו הכול, וגם את זה מוכרים לנו.

שמעון אוחיון: סליחה, זו דוגמה של הטעיות.

משה גפני: אורי, זה הרפורמים.

משה גפני: יש להם הרבה כסף.

משה גפני: אני חושב שזוהי הערה חשובה.

שמעון אוחיון: זה התנועה המסורתית.

אורי מקלב: זה להטיל אימה על חברי הכנסת.

שמעון אוחיון: אמצעי הבקרה נותנים ביטחון לאנשים שצועדים ורוצים להתקדם גם בחקיקה וגם בעשייה.

שמעון אוחיון: תודה.

משה גפני: תודה רבה.

משה גפני: חבר הכנסת מקלב.

אורי מקלב: תודה רבה לך, אדוני היושב-ראש.

אורי מקלב: ראשית, הסקירה היתה מרשימה מאוד.

אורי מקלב: אנחנו רואים שאנחנו מקדימים ובוודאי הולכים יחד עם הקידמה.

אורי מקלב: אבל רציתי ברשותך היושב-ראש, וחברי חברי הכנסת, לעמוד על שלוש נקודות: ראשית, לאור ההתקדמות הזאת נוצרו פערים בין אוכלוסיות שונות בחברה, בין אלה שמתקשים להגיע למידע הזה לבין אלה שנמצאים בתוך זה.

אורי מקלב: חשוב שנדע זה.

אורי מקלב: מצד אחד, מתקדמים ומקלים אולי, אבל יש אוכלוסיות לא קטנות שנהיה להן קשה יותר בעניין הזה.

אורי מקלב: צריך לתת את הדעת איך אנחנו מדביקים את הפער ולא יוצרים עוד פערים בנושאים האלה.

אורי מקלב: צריך לאפשר גם להם זמינות בנושאים האלה, אולי קורסים.

אורי מקלב: הנושא השני הוא נושא מאוד חשוב והוא הפער שנוצר בין הפתיחות וההתקדמות הטכנולוגית לשיפור השירות לאזרח.

אורי מקלב: יש עוד דרך ארוכה עד שהשירות לאזרח ישתפר.

אורי מקלב: אזרח אומנם יכול לקבל את הטופס מהר יותר, אבל בשלב מסוים הוא נעצר.

אורי מקלב: עמדתי בראש הוועדה לפניות הציבור וקיבלתי פניות לגבי המעונות.

אורי מקלב: הבטיחו לאנשים שאם הם יירשמו דרך האינטרנט אז הרישום שלהם יהיה יותר מהיר ושהם יקבלו את התשובה יותר מהר.

אורי מקלב: בסופו של דבר, מתברר שמי ששלח את הטפסים דרך הדואר קיבל את השירות בצורה יותר מהירה מזה ששלח באינטרנט וזאת משום שהרזולוציה לא היתה מספיק מתאימה.

אורי מקלב: משפחה שיש לה שני ילדים שנרשמו למעונות היתה צריכה לסרוק את אותם מסמכים לכל ילד בנפרד ולעשות את התהליך פעמיים.

אורי מקלב: דבר זה יוצר תסכול וכעס מצד האזרחים על המערכת.

אורי מקלב: יש משרדים ממשלתיים שהם יותר נגישים ויש משרדים ממשלתיים שהם יותר מקובעים ומיושנים.

אורי מקלב: אנחנו גם רואים שהחברות הפרטיות והציבוריות הן הרבה יותר פתוחות בעניין הזה.

אורי מקלב: אם חברה פרטית מוכנה לעשות את הדברים על סמך פקס אז למה המשרדים דורשים מהם להביא אליהם את המסמך האורגינאלי חתום?

אורי מקלב: שוב אנחנו רואים פערים מאוד גדולים.

אורי מקלב: המסמכים נשארו אותם מסמכים מסובכים ויש צורך בעזרה של עורכי-דין למלא את אותם מסמכים שניתן להוריד באינטרנט.

אברהם מיכאלי: יש אלפי עורכי-דין כל חודש.

אברהם מיכאלי: מה יעשו עורכי-הדין?

אורי מקלב: אני הבנתי איפה הבעיה נמצאת.

אורי מקלב: הנושא השלישי, חלק מהתפקיד של ממשל זמין הוא שיפור השירות לאזרח.

אורי מקלב: לבסוף, לגבי חופש המידע - יש הרבה משרדים ממשלתיים שצריך לחלוב מהם את המידע.

אורי מקלב: אם אתה לא עומד את הזכויות שלך ואם אתה לא מאיים בהליכים משפטיים אתה לא מקבל את זה.

אורי מקלב: יש משרד כמו מינהל מקרקעי ישראל שלוקה כפליים.

אורי מקלב: אתה לא מקבל מידע טריוויאלי שזכותך לקבל אותו וזאת מחששות שונים.

אורי מקלב: אתה מקבל את זה רק אם עורך-הדין שלך פונה, וגם הוא אומר לך שהם לא נותנים לו את זה.

אורי מקלב: צריך לציין משרדי ממשלה שלא עומדים בכך בדיוק כמו שנותנים דוח.

אורי מקלב: תודה רבה.

משה גפני: תודה רבה.

משה גפני: בתחילת הישיבה דיברתי על מקומות שבהם יש אנשים שאין להם את המכשור - פשוט לחייב את המשרדים לעשות את זה.

משה גפני: היה מקרה בעיריית ביתר עילית שהיא עיר חרדית.

משה גפני: צריך לשים נקודה שאליה האזרח יכול לבוא כמו ברשות המיסים או ברשות מקומית.

<כרמלה אבנר: יש את פרויקט להב"ה.

משה גפני: תענו על זה.

משה גפני: חבר הכנסת מיכאלי, בבקשה.

אברהם מיכאלי: תודה, אדוני היושב-ראש.

אברהם מיכאלי: אני מתנצל על האיחור.

אברהם מיכאלי: אני ניהלתי עכשיו את ישיבת ועדת החוקה.

אברהם מיכאלי: קיבלתי שם את הדוח השנתי הראשון של חופש המידע.

אברהם מיכאלי: אני רוצה לשתף את אדוני ואת חברי הוועדה והאורחים היושבים פה על הנתונים המטרידים שעולים ביום חופש המידע.

אברהם מיכאלי: אנחנו מכירים את הממשל הזמין כבר שנים, ואני חושב שהממשל הזמין משתפר משנה לשנה בכלים החדשים שהם מפתחים אותו.

אברהם מיכאלי: ביום שכזה אנחנו מקבלים תמונה שיש עדיין בעיה עם חוק חופש המידע שחוקק פה לפני 15 שנה.

אברהם מיכאלי: החוק הזה שכב על המדף כמעט 15 שנה.

אברהם מיכאלי: לפני שנה בערך הקימו יחידה שנקראת יחידה למתן חופש מידע.

אברהם מיכאלי: זה לא רשות עצמאית, אלא זו יחידה בתוך משרד המשפטים.

אברהם מיכאלי: הנתונים שעולים משם הם נתונים מעציבים במובן זה שהאזרח לא מקבל היום נתונים.

אברהם מיכאלי: הסטטיסטיקה שהציגו לנו היא שכמעט 50% מהפניות לא נענות בכלל.

אברהם מיכאלי: בסוף כשמגיעים לבירורים, לריב ולמדון צריכים להגיע עד בית-המשפט.

משה גפני: ציינתי את המקרה שהיה בשבוע שעבר של ראש הממשלה.

אברהם מיכאלי: דנו שם גם בסוגיה למה סטודנטית שפונה מסורבת.

אברהם מיכאלי: תגיד: אני לא מוכן לתת לך כי זה חסוי, אבל למה לא לענות לה?

אברהם מיכאלי: זו דוגמה של התעמרות של ממונים, כך מסתבר.

אברהם מיכאלי: אדוני היושב-ראש, חשוב שנדע מה מעמד הממונים האלה.

אברהם מיכאלי: מסתבר שאלו ממונים שהם לא על תקן, אלא אלו ממומנים אקראיים.

אברהם מיכאלי: לקחו פקיד.

אברהם מיכאלי: חוץ מהממונה הזאת במשרד המשפטים שיושבת שם על תקן מסוים, כל רשות ממשלתית או כל משרד ממשלתי מחזיקים היום פקיד או פקידה בתפקיד אחר ואומרים לו לטפל בזה.

אברהם מיכאלי: לאותו פקיד יש גם עיסוקים אחרים.

אברהם מיכאלי: כששולחים לו מכתב לטפל בפנייה יש לו לחצים מהמנכ"ל, מהממונה או ממישהו אחר והוא מטפל בדברים האחרים.

אברהם מיכאלי: מסתבר שאין היום תקנון לממונים על מתן חופש מידע.

אורי מקלב: האם סמכות יש להם?

אברהם מיכאלי: אין להם שום סמכות.

אברהם מיכאלי: לא רק זה, מישהו מחליט על דעת עצמו שהוא לא רוצה לתת מידע כי הוא חושב שהוא נכנס לחריג של החוק מסיבה שלא ידועה.

אברהם מיכאלי: אין גם גוף על שיכול לבקר את ההחלטה שלו ואז הוא צריך לרוץ לבית-המשפט.

אברהם מיכאלי: בוא נבין מה זה בית-משפט.

אברהם מיכאלי: קודם כל, האזרח צריך לשלם בשביל לקבל מידע מהרשות מאה שקלים מינימום.

אברהם מיכאלי: מאה שקלים הם 10% מהפנסיה בחודש של פנסיונר שרוצה לקבל מידע.

אורי מקלב: זה לפני הגזרות, אחרי הגזרות זה יהיה כבר יותר.

אברהם מיכאלי: דיברתי שם עם כמה נציגים של איש הגזרות והם אמרו שהם ידברו איתו.

אברהם מיכאלי: לגבי בית-המשפט - מסתבר שהגשת עתירה עולה כמעט 2,000 שקלים.

אברהם מיכאלי: מי המשוגע שמוכן ללכת לבית-המשפט להגיש עתירה?

משה גפני: יש כמה כאלה.

אברהם מיכאלי: יש כמה כאלה, אבל לצערנו רוב האזרחים לא.

אברהם מיכאלי: אני מדבר על הקשיים כרגע שעושים לאזרח.

אברהם מיכאלי: עלתה שם הסוגיה של ריכוז מידע.

אברהם מיכאלי: אין היום ברשות או במשרד הממשלתי ריכוז של נתונים.

אברהם מיכאלי: לפעמים כותבים: אין לנו נתונים.

אברהם מיכאלי: מה זה אין לנו נתונים?

אברהם מיכאלי: חבר הכנסת מקלב, הזכרנו את מינהל מקרקעי ישראל.

אברהם מיכאלי: כזכור לך, בקדנציה הקודמת ניסינו לעזור לדב חנין לקדם חוק.

אברהם מיכאלי: אנחנו, אנשי הקואליציה, היינו במצב לא נעים.

אברהם מיכאלי: החוק שלו צדק.

אברהם מיכאלי: בסוף עזרתי לו לקדם את זה.

אברהם מיכאלי: החוק התייחס לעניין הפרוטוקולים של מינהל מקרקעי ישראל.

אברהם מיכאלי: מסתירים פרוטוקולים, מסתירים נתונים שהם לא תמיד חסויים.

אברהם מיכאלי: לא תמיד זה עניין של ביטחון המדינה וזה לא תמיד פגיעה בזכויות פרט.

אברהם מיכאלי: מדובר פה במחשבה שכאילו זה שייך לממשלה, זה לא שייך לאזרחים, כאילו הממשלה זה מישהו אחר.

אברהם מיכאלי: 71% מהעתירות שנדונות בסוף בבתי-המשפט הן נגד הממשלה.

אברהם מיכאלי: כלומר, המצב פה הוא חמור מאוד.

אברהם מיכאלי: שרת המשפטים מקיימת דיון כזה עוד מעט באחד מהאולמות פה.

אברהם מיכאלי: שיגרנו לה שהיא היום הממונה על זה והיא צריכה להוביל מודעות, הקלה כזאת או אחרת.

אורי מקלב: היא אולי לוקה הכי הרבה.

אברהם מיכאלי: אדוני היושב-ראש, אחד הדברים שעלה שם הוא שאנחנו מכירים בנושא של פרוטוקולים של ועדת שרים לחקיקה.

אברהם מיכאלי: זה גם חופש מידע לאזרח.

אברהם מיכאלי: אנחנו, חברי הכנסת, לא מקבלים נתונים אז האזרחים בטח לא מקבלים למה החוקים מסורבים.

אברהם מיכאלי: תודה.

משה גפני: תודה רבה.

משה גפני: עו"ד גוטמן, אתה פנית אליי בקשר למערכת רימון שנמצאת לגביה רישום הערת אזהרה, על כל הנושאים האלה של רישום בטאבו.

משה גפני: הנושא הזה לא מתקדם מכיוון שיש עיצומים של העובדים או שמאיימים בשביתה.

<יהודה דב גוטמן: יש כנראה איזשהו סכסוך עבודה בטאבו כבר כמה שנים.

משה גפני: אתה עוסק בעניין הזה?

משה גפני: האם אתה יכול להעלות את העניין בקצרה?

משה גפני: זה מעניין כי יכול להיות שזו דוגמה להרבה משרדים שלא ירצו להיכנס לעניין כי העובדים יגידו שזה יצמצם בכוח-האדם, מה שכנראה לא יקרה.

משה גפני: אדוני, בבקשה.

<יהודה דב גוטמן: הנושא הראשון זה הערת אזהרה שכל מי שקונה דירה יש שם הערת אזהרה.

<יהודה דב גוטמן: גם כל מי שלוקח משכנתא חוץ מזה שהוא רושם את הדירה שלו, הערת אזהרה רגילה, רושמים הערת אזהרה לטובת הבנק.

<יהודה דב גוטמן: כיום כל מי שרוצה לעשות את זה צריך לגשת פיזית למשרדי הטאבו ולחכות כמה שעות בתור ולרשום את הערת האזהרה.

<יהודה דב גוטמן: קיימת מערכת שפותחה לפני כמה שנים, כפי שהבנתי במשרד המשפטים, שעורכי-דין בפרט יוכלו להגיש את הערת האזהרה ולרשום את הערת האזהרה דרך כרטיס החכם שהיום מגישים לבתי-המשפט באופן מקוון דרך האינטרנט.

<יהודה דב גוטמן: זה לא מתקדם כנראה בגלל איזשהו סכסוך עבודה בטאבו.

אורי מקלב: לא סכסוך עבודה, התנגדות של העובדים.

אורי מקלב: הם הכריזו.

אורי מקלב: יש התנגדות של עובדים.

אברהם מיכאלי: זה סיפור ישן.

אברהם מיכאלי: זה מלפני שבע שנים כבר, לפני ש"זכיתי", במירכאות, להגיע לפה.

<יהודה דב גוטמן: הסכסוך באמת נמשך כבר הרבה שנים.

<יהודה דב גוטמן: הדבר הבא הוא עיון בתיק בית משותף.

<יהודה דב גוטמן: ברוך השם כבר כמה שנים ניתן להוריד נסח טאבו מהאינטרנט בעוד שפעם היו צריכים לגשת לפקיד.

אברהם מיכאלי: הוא עדיין לא רשמי.

אברהם מיכאלי: זה נייר שכשאתה צריך להגיש אותו אתה צריך להגיע אליהם ולקבל חותמת.

<יהודה דב גוטמן: לפחות אפשר לראות אותו.

משה גפני: האם אתה ראית את התשובה של עליזה קן מנהלת האגף?

<יהודה דב גוטמן: לא.

משה גפני: הגיעה אלינו הבוקר תשובה.

משה גפני: היא אומרת שהתקדם.

משה גפני: אנחנו נעביר לך את התשובה.

משה גפני: אני מודה לך על זה שאתה מעלה את העניין הזה כי כל אזרח או חלק גדול מהאזרחים נזקקים לזה.

אברהם מיכאלי: אבל בינתיים ייקרו להם את מס הרכישה, כבר הפסיקו לקנות דירות.

אברהם מיכאלי: האם לא שמעת?

משה גפני: כן, זה עוד דבר.

משה גפני: הולכים לקרות עוד הרבה דברים אם לא נתקן את חוק ההסדרים.

משה גפני: צריך להעביר לו את התשובה.

<יהודה דב גוטמן: בטאבו אפשר לראות רק מי הבעלים אבל תיק בית משותף שזה התשריט וכל הדברים האלה - פעם זה היה תיק פיזי, היום סרקו את הכול - אבל בשביל לתפעל אותו אי-אפשר לקבל דרך האינטרנט כמו את נסח הטאבו.

<יהודה דב גוטמן: צריך לבוא לשם, להמתין, לשלם אגרה ולחכות שיצרבו את זה על דיסקט.

<יהודה דב גוטמן: זה לוקח די הרבה זמן.

משה גפני: אנחנו נעקוב אחרי התהליך הזה.

משה גפני: יש תשובה שלה ואני מבקש ממך שגם תיקח את התשובה.

משה גפני: היא טוענת שסכסוך העבודה או האיום בסכסוך עבודה לא מעכב את התהליכים בעניין הזה.

משה גפני: אבל לא משנה, נעקוב אחרי זה.

<יהודה דב גוטמן: זה לא משנה מה מעכב את זה, צריך לקדם את הנושא הזה.

משה גפני: בסדר.

משה גפני: להערכתי, גם הדיון כאן יקדם את זה.

משה גפני: נעקוב אחרי הדברים האלה.

<יהודה דב גוטמן: בהמשך לדברי חבר הכנסת מיכאלי אני רוצה לומר מילה לגבי דיסקים.

<יהודה דב גוטמן: ביקשתי בקשה מחופש המידע לפני שלושה חודשים.

<יהודה דב גוטמן: ביקשתי שישלחו בדואר האלקטרוני את התשובה חזרה.

<יהודה דב גוטמן: אחרי חודשיים התקשרתי ושאלתי למה זה לא מגיע, ואז: יש לנו נוהל שלא שולחים תשובות בדואר האלקטרוני, שולחים בדיסקים.

<יהודה דב גוטמן: זה לא נשלח כי נגמרו להם הדיסקים.

<יהודה דב גוטמן: כבר שלושה חודשים אין למשרד הממשלתי הזה דיסקים ולכן זה לא מגיע.

משה גפני: תעביר לנו בכתב באיזה משרד מדובר.

משה גפני: אנחנו נפנה למשרד המשפטים.

<יהודה דב גוטמן: בסופו של דבר, אחרי שאיימתי בעתירה שלחו את זה בדואר האלקטרוני ואמרו שהדיסק יגיע בדואר.

משה גפני: אם אתה יכול להעביר את זה וגם - - -

<יהודה דב גוטמן: לגבי ממשל זמין - אתם יודעים שחלק גדול מהדפדפנים בשוק לא תומכים ברוב משרדי הממשלה ורוב האתרים לא מעודכנים.

<קריאה: זה לא מדויק.

אברהם מיכאלי: מסתבר שיש שני סוגים של קבצים שאתם מעבירים לאזרח.

אברהם מיכאלי: יש קובץ PDF ויש את האקסל.

אברהם מיכאלי: האזרח מבקש לקבל את האקסל ואומרים לו לא.

אברהם מיכאלי: זו ממש רשעות.

אברהם מיכאלי: שאלתי ומשרד המשפטים אמר היום שהוא ייתן הנחיה לשחרר את זה.

אברהם מיכאלי: אי-אפשר להשתמש ב-PDF ולפתוח אותו בעוד שאת האקסל כן אפשר.

משה גפני: רבותי, אנחנו צריכים להתכנס.

משה גפני: אני מבקש שתעביר את הפנייה, אל תתעצל בעניין הזה.

משה גפני: אני רואה שאתה לא מתעצל גם שם.

משה גפני: תעביר את הפנייה גם לכרמלה אבנר שהיא האחראית על העניין.

<שלמה בילבסקי: על-פי החלטת הממשלה גם היחידה הממשלתית לחופש המידע היא כתובת לתלונות מהסוג הזה.

<שלמה בילבסקי: אנחנו נשמח.

משה גפני: בסדר, גם לעו"ד בילבסקי וגם למנהלת הוועדה ענת לוי.

משה גפני: אנחנו נעקוב אחרי זה ונמשיך עם העניין.

משה גפני: יש בעיה יסודית שהיא בעיה פסיכולוגית.

משה גפני: אנשים לא כל כך יודעים את זה, אבל מי שהיה יושב-ראש ועדה בכנסת או מי שהוא עדיין הוא יושב-ראש ועדה בכנסת יודע שיש הבדל בתפיסת העולם בין הממשלה לבין הכנסת.

משה גפני: אתה אמרת את זה ברמז, אבל לי היו מלחמות קשות ועד היום יש מלחמות קשות.

משה גפני: יש עכשיו דיון גם בוועדת הכספים בחוק הריכוזיות ומגיעים לשם כל הנציגים.

משה גפני: הממשלה סבורה שהשכל נמצא רק אצלה ולא צריך להעביר את השכל הזה לאף אחד.

משה גפני: אנחנו מבקשים מהם שיחלקו את השכל גם לנו, לא מעבירים.

משה גפני: אנחנו מפעילים את השכל לבד.

משה גפני: הם לא מעבירים נתונים לכנסת.

משה גפני: הגדילו לעשות עכשיו בוועדת הכספים שצריכה עכשיו לשנות את חוק הריכוזיות.

משה גפני: היה עם זה סיפור שלם.

משה גפני: הקימו אתמול ועדת שרים שתשנה את החוק כדי לא לתת לוועדת הכספים לשנות את החוק.

משה גפני: אם הייתי יושב-ראש ועדת הכספים אז הממשלה היתה עולה בלהבות.

משה גפני: לא, לא התכוונתי.

משה גפני: ד"ר עדי קפיליוק יושב-ראש איגוד מנהלי מערכות מידע במרכז השלטון המקומי, בבקשה בקצרה.

<עדי קפיליוק: תודה רבה.

<עדי קפיליוק: אני אעשה זאת בקצרה כי אני מבין שאין זמן.

<עדי קפיליוק: בפברואר 2012 הוועדה הזאת דנה בנושא ממשל זמין בשלטון המקומי בשיתוף פעולה עם הממשל הזמין באוצר.

<עדי קפיליוק: לאור מה שהושמע שם בוועדה הוטל עלינו להגיש מסמך שמגדיר את שיתוף הפעולה בינינו.

<עדי קפיליוק: המסמך הזה הוגש לפני שבועיים לוועדה פה.

<עדי קפיליוק: לכן, אני מבקש, אם אפשר, להקדיש את אחד הדיונים הבאים לנושא הזה ולמסמך הזה.

משה גפני: בסדר.

<עדי קפיליוק: הממשל הזמין, לתפיסתי, נמצא בשלטון המקומי.

<עדי קפיליוק: האזרח מגיע קודם כל בכל בעיה שיש לו למשרדי הרשות המקומית, אם זה בחינוך, ברווחה או בהנדסה.

<עדי קפיליוק: הוא לא מגיע למשרד הממשלתי, ולכן חיוני מאוד שיהיה שיתוף פעולה בין משרדים ממשלתיים לבין שלטון מקומי בנושא הזה ושלא יהיה פער כפי שצוין פה.

<עדי קפיליוק: קיים פער.

אורי מקלב: למה צריך להגיד רק, גם בשלטון המקומי.

משה גפני: גם משרדי הממשלה וגם בשלטון המקומי, באותה מידה.

אורי מקלב: איפה נרשמים למעונות, למשל, בשלטון המקומי או בממשלה?

<עדי קפיליוק: מעונות בדרך כלל זה שלטון מקומי, רישום גני ילדים זה שלטון מקומי.

<עדי קפיליוק: כמעט כל השירותים הם בשלטון המקומי, ולכן חייב להיות שיתוף פעולה טוב בינינו.

משה גפני: נכון, בסדר גמור.

<עדי קפיליוק: אדוני היושב-ראש, אמרת שבתור יושב-ראש ועדת הכספים העברת הרבה מאוד סכומים לנושא של ממשל זמין.

משה גפני: הרבה מאוד.

<עדי קפיליוק: אנחנו מצפים שהתשתיות שהוקמו בממשל זמין יהיו בשלטון המקומי.

<עדי קפיליוק: אלו אותם אזרחים.

משה גפני: ד"ר קפיליוק, אני מכיר מה נעשה עם תקציב המדינה.

שמעון אוחיון: אתה העברת את זה לשלטון המקומי?

משה גפני: לא, לא העברתי וגם לא יעבירו.

משה גפני: אני אגיד לך מה כן העברתי, אלא אם כן ישתנה החוק הבסיסי בעניין.

משה גפני: הכסף שהועבר על-ידי ועדת הכספים הועבר למשרדי הממשלה לפרויקט להב"ה, לממשל זמין, לכל מה שנלווה לעניין הזה.

משה גפני: מה שאנחנו העברנו לשלטון המקומי זה את מענקי האיזון שהיו בין מיליארד שמונה מאות שגדלו ל-2 מיליארד שמונה מאות שעכשיו- - -

שמעון אוחיון: זה לא מתייחס ספציפית לנושא הזה.

משה גפני: לא, לא.

משה גפני: רק דקה, אני הולך לומר את זה.

משה גפני: ברשויות המקומיות זה לא אותו דבר.

משה גפני: אין דומה רשות מקומית אחת לשנייה.

משה גפני: אחת עשירה ושירותי החינוך שהיא נותנת הם שירותים מאוד מאוד מפותחים, לעומתה בעיר פיתוח במקום רחוק כשהעיר ענייה ואין בה אזור תעשייה, שירותי החינוך, למשל, כמו השירותים המוניציפאליים האחרים הם הרבה יותר נמוכים.

משה גפני: השלטון המקומי הוא גוף עצמאי, הוא שלטון מקומי שעומד בכוחות עצמו.

משה גפני: הקשר בינו לבין השלטון המרכזי מוגדר בחוק.

משה גפני: צריך לשנות את זה.

משה גפני: אני מהחסידים של אלה שטוענים שצריך לשנות את החוק של מרכז השלטון המקומי.

משה גפני: אבל אתה לא יכול להגיד, ולזה רציתי להגיע, שעכשיו במסגרת הזאת שהעברנו כסף למשרדי הממשלה אבל לא העברנו כסף לשלטון המקומי, ולכן השלטון המקומי צריך לפגר בעניין הזה - ההיפך.

<עדי קפיליוק: לא, זה לא מה שאמרתי.

משה גפני: זה היה יכול להשתמע כך.

משה גפני: לכן אני אומר, השלטון המקומי - תקציבו עומד בכוחות עצמו.

משה גפני: תקציב של רשות מקומית הוא תקציב של רשות מקומית.

משה גפני: אתם צריכים לעשות את זה.

משה גפני: אני חוזר על הבקשה מכיוון שמעניינים אותי מאוד בתוך המערכת הגדולה הזאת אותם אנשים שאין להם המכשור הזה בבית, ולכן צריך שתהיה בשלטון המקומי נקודה כמו שיש בחלק ממשרדי הממשלה.

משה גפני: אזרח בא לקבל שירותי חינוך או לשירותים רבים מאוד של השלטון המקומי, ולכן צריך שתהיה לו בעירייה, במועצה המקומית או במועצה האזורית נקודה שבה הוא יכול להפעיל את הדיווח הזה משום שאין לו אותה בבית.

משה גפני: ברשויות החלשות זה לא קורה בגלל שאין להם כסף לעשות את זה וזאת הבעיה.

<עדי קפיליוק: אנחנו תמיד משלבים אמצעים ממוכנים עם אמצעים גם לא ממוכנים.

משה גפני: אתה אפילו לא צריך לענות לי, אני פשוט מבקש ממך שכשאתה חוזר לשלטון המקומי אז תגיד שגם הרשויות החלשות וגם הקטנות.

משה גפני: זו לא הוצאה כזאת גדולה, אבל זו הוצאה עבור ציבור שאין לו את האמצעים ולציבור הזה צריך לדאוג.

אורי מקלב: אני לא קיבלתי תשובה האם הממשלה הקציבה תקציבים עבור שלטון מקומי זמין?

משה גפני: לשלטון המקומי לא, אפילו לא שקל.

משה גפני: אין דבר כזה.

אורי מקלב: מתקציב האיזון לא - - -?

משה גפני: מענקי האיזון.

משה גפני: זה מה שאמרתי, יש מערכת יחסים כספית בין השלטון המקומי לבין השלטון המרכזי והמערכת הזאת מוגדרת.

שמעון אוחיון: הכספים לא תמיד מסומנים.

משה גפני: לא, המסומנים זה רק התקציב של החינוך.

משה גפני: יש חוק בעניין.

משה גפני: אמרתי שבמסגרת החוקים הקיימים יש מערכת יחסים בין השלטון המקומי לשלטון המרכזי.

משה גפני: הבטיחו לנו שיהיו פערים בשלטון המקומי בשירותי החינוך והרווחה ביחס בין הרשויות העשירות לפחות עשירות, זה לא נעשה עד עכשיו.

אורי מקלב: לא מתלים את המענק בין רשות שמפתחת ממשל זמין או ממשק זמין?

משה גפני: לא, לא.

אברהם מיכאלי: הרשות יכולה לשים את זה בסדר העדיפות שלה.

אברהם מיכאלי: אגב, אותו חוק חופש מידע חל גם עליהם.

משה גפני: אין מנהל מערכות מידע, היא צודקת.

אורי מקלב: הרשות יכולה.

אורי מקלב: כרמלה, אולי אפשר לעשות ולתמרץ - - -

<כרמלה אבנר: השלטון המקומי זה אוסף של רשויות.

<כרמלה אבנר: השלטון המקומי צריך להקים לעצמו את הממשל הזמין כי היום אנחנו לא יכולים.

<כרמלה אבנר: יש 256 רשויות שעובדות בצורה נפרדת ויש ביניהם פערים מאוד גדולים.

<כרמלה אבנר: אני מציעה שאנחנו נדון על כל האספקטים.

משה גפני: בסדר גמור.

משה גפני: ד"ר קפיליוק, אנחנו נעשה את זה באחד הדיונים.

<עדי קפיליוק: הנושא הזה של ההתייחסות התקציבית מופיע גם במסמך בצורה מסודרת.

משה גפני: כן, אני יודע.

משה גפני: אני מדבר על המצב העכשווי.

משה גפני: אני לא רוצה שישתמע מהדיון הזה כאילו שעד שלא תיפתר הבעיה התקציבית השלטון המקומי לא יתקדם בעניין הזה.

משה גפני: השלטון המקומי צריך להתקדם בעניין הזה, צריך להמשיך את מתן השירותים ולהגביר אותם ולעשות כפי שאמרתי.

משה גפני: הדיון יהיה בנפרד.

<עדי קפיליוק: השלטון המקומי משקיע אמצעים היום גדולים מאוד מאוד.

משה גפני: יכול להיות שמדינת ישראל תצטרך לשנות את הגישה שלה בכל העניין הזה.

משה גפני: בכל משרד, גם אם הוא רשות מקומית, יצטרכו למצוא פתרון תקציבי כי זה יהפוך להיות נושא מרכזי.

משה גפני: אני לא בטוח במה שאני אוצר, צריך לבדוק את העניין הזה.

משה גפני: אני מודה לך.

משה גפני: עו"ד יהונתן קלינגר מעמותת אשנב בבקשה במשפט אחד או שניים.

<יהונתן קלינגר: עמותת אשנב קיימת למעלה מעשור.

<יהונתן קלינגר: היא עוסקת בהדרכה והסברה על שימוש נבון ברשת, גם ילדים, וגם מורים.

<יהונתן קלינגר: אנחנו פועלים הרבה מאוד בתחום של הסברה ושימוש נבון.

<יהונתן קלינגר: אני רוצה לדבר דווקא על המדבקה שיש לאופיר על הלפטופ.

<יהונתן קלינגר: לאופיר יש מדבקה של דפדפן Chrome על הלפטופ.

משה גפני: המדבקה הזאת לא הופכת להיות עכשיו נאום.

<יהונתן קלינגר: לא, ממש לא.

<יהונתן קלינגר: אני רוצה להפנות לדיון שהתקיים פה בפברואר 2007 שבו ממלא מקום יושב-הראש אלכס מילר דיבר ופנה לממשל זמין בשפה רכה וביקש מהם להתאים את אתרי האינטרנט לשימוש בכל הדפדפנים.

<יהונתן קלינגר: אתם מדברים על אלה שאין להם, אבל גם אלה שיש להם ויש להם טלפון סלולרי או יש להם נניח אייפד או מחשבים שהם לא מחשבי Windows מחויבים לרכוש עוד מחשב בשביל לגשת לשירותי ממשל זמין.

<יהונתן קלינגר: כלומר, מגבילים אותי בבחירה הטכנולוגית שלי.

<יהונתן קלינגר: אני לא יכול עם דפדפן Chrome שהוא מאוד מאוד פופולרי, 30% מהאוכלוסייה משתמשת בו, ללכת ולשלם מע"מ, מס הכנסה וביטוח לאומי.

<יהונתן קלינגר: הזמין הזה הופך לזמין בעירבון מוגבל.

<יהונתן קלינגר: אני מבקש שהוועדה תפעיל משהו טיפה יותר חם מהמלצה כדי שממשל זמין באמת יהיה זמין ולא זמין רק ל-50% מהאוכלוסייה.

אברהם מיכאלי: במה זה כרוך מבחינת ממשל זמין?

<יהונתן קלינגר: זה כרוך בעמידה בתקנים בין-לאומיים שהממשלה לא עמדה בהם כשהיא בנתה את האתרים והיום היא ממשיכה לא לעמוד בהם.

אברהם מיכאלי: זאת השקעה כספית נוספת?

<יהונתן קלינגר: אם הם היו בונים אותם מהתחלה עם התאמה זו לא היתה השקעה כספית נוספת.

<יהונתן קלינגר: ההתאמה כרוכה בכך שזה יכול להיות השקעה כספית נוספת, אבל צריך לשבת ולהסתכל לכל פרויקט לחוד.

<יהונתן קלינגר: ההשקעה הזאת גם תחזיר את עצמה כי אם יותר אנשים - - -

אברהם מיכאלי: כמה דפדפנים דומים לזה יש?

אברהם מיכאלי: תאר לך שמחר יבואו עשרים חברות עם עשרים דפדפנים ויגידו להם: תתאימו את עצמכם אלינו.

<יהונתן קלינגר: לא, לא.

<יהונתן קלינגר: אם אתה עובד לפי תקן כל הדפדפנים תואמים.

<יהונתן קלינגר: אם אתה עובד לפי תקן אתה עובד לפי תקן.

<יהונתן קלינגר: 50% מהדפדפנים היום שעומדים בתקנים לא מתאימים לאתרי הממשלה כי אתרי הממשלה לא מותאמים לתקנים.

<יהונתן קלינגר: התקנים האלה מאפשרים נגישות לאוכלוסיות נכות.

<יהונתן קלינגר: עיוורים שרוצים להשתמש במקריאי מסך לא יכולים לשלם מס הכנסה, מע"מ, ביטוח לאומי באמצעות הדפדפנים.

אברהם מיכאלי: אדוני היושב-ראש, מדובר פה בנקודה מאוד רגישה.

אברהם מיכאלי: השאלה היא למי שתכנן את המערכות שלנו.

<יהונתן קלינגר: ההתאמה לתקנים תחזיר את ההשקעה כי מי שיוכל להשתמש פתאום בטכנולוגיות האלה יחסוך כוח-אדם, ישלם יותר במהירות ויותר בזמינות.

<יהונתן קלינגר: כלומר, אם אני אוכל לשלם מאייפד, מדפדפן, מטלפון סלולרי, את המיסים שלי ואני לא אצטרך ללכת לחברה שלי שיש לה מחשב שמריץ WINDOWS ואינטרנט אקספלורר בשביל לעשות את זה, זה יחסוך לי זמן וזה יביא לממשלה בסופו של דבר יותר זמן.

<יהונתן קלינגר: אני מאוד מקווה שהוועדה תמליץ בעניין זה.

משה גפני: תודה רבה.

משה גפני: האם ישנו עוד מישהו מקרב האורחים שרוצה להגיד משפט?

<באסם כנאענה: שמי באסם מקרן אברהם.

משה גפני: כן, אנחנו פנינו לכנסת בעקבות הבקשה שלך.

משה גפני: תאמר אתה, למה אני צריך להגיד?

<באסם כנאענה: קודם כל, אנחנו בקשר עם הצוות של ממשל זמין ועם כרמלה.

<באסם כנאענה: לאחרונה הוצאנו מיפוי מאוד מקיף של 34 אתרים שמדבר על זמינות בשפה הערבית באתרי ממשלה.

<באסם כנאענה: לצערנו, כל המהפכה הטכנולוגית לא מגיעה לאזרח הערבי.

<באסם כנאענה: יש טענה או הנחה שהאזרחים הערבים דוברים עברית, אפילו אם הם דוברים עברית היא לא שפת אם.

<באסם כנאענה: גם הרבה מבוגרים וגם בני נוער לא דוברים ולא קוראים את השפה העברית.

<באסם כנאענה: אפרופו חסמים, גם השפה הערבית אמורה לקבל איזשהו מענה, כרמלה.

<באסם כנאענה: אנחנו גם נשמח לקיים דיון מקיף גם על השלטון המקומי וגם על הממשלה.

<באסם כנאענה: תודה רבה.

משה גפני: אני פניתי ליושב-ראש הכנסת וגם הודיתי לו על זה שבאתר הכנסת הכניסו גם את השפה הערבית.

אברהם מיכאלי: מגיע להם תודה.

אברהם מיכאלי: הם שלחו לחברי הכנסת ספרים על המגזר הערבי.

אברהם מיכאלי: זה ספר של שני קילו, אבל אפשר לקרוא אותו לאט לאט.

משה גפני: נכון.

משה גפני: כרמלה, האם את רוצה להגיד סיכום קצר?

<כרמלה אבנר: ראשית, תודה רבה על כל ההערות שהוזכרו כאן.

<כרמלה אבנר: אני גם חושבת שהועלו כאן נושאים כבדי משקל שראוי באמת להקדיש להם דיונים, כמו נושא הנגישות, נגישות גם בשלטון המקומי, גם נגישות של אתרים ודפדפנים וגם הנגישות של השפות השונות.

<כרמלה אבנר: אנחנו יכולים להתייחס.

<כרמלה אבנר: ישנם נושאים הקשורים גם לנושא האכיפה, גם לנושא הבקרה וגם לנושא התקצוב, וגם הנושאים הטכנולוגים, שצריך להסתכל עליהם באמת כמכלול אחת.

<כרמלה אבנר: אני רוצה לציין נקודה מאוד חשובה שבעיניי וזה הנושא של פרויקט להב"ה, של צמצום הפער הדיגיטאלי.

<כרמלה אבנר: זה פרויקט שהיוזמה שלו היתה במשרד האוצר.

<כרמלה אבנר: שם אנחנו מנגישים בדיוק לאותה אוכלוסייה של רמה סוציו-אקונומית נמוכה או ברמה מסוימת ביחד עם השלטון המקומי.

<כרמלה אבנר: משרד האוצר שם שם מחשבים, מדריכים, תכנים, ביחד עם השלטון המקומי.

<כרמלה אבנר: אנחנו נותנים שם גם הדרכות.

<כרמלה אבנר: הצוות שלנו נותן הדרכות לאוכלוסייה, החל מאוכלוסייה של גני ילדים וילדים על מנת לתת ממש את היכולת להיכנס, וגם לאוכלוסייה מבוגרת כך שהם יוכלו לחפש גם עבודה, גם ידעו לעבוד בכלי ממשל זמין וגם ידעו לתקשר עם הנוער הצעיר.

<כרמלה אבנר: יש שם סיפורים מאוד יפים, גם במגזר הערבי, גם במגזר החרדי.

<כרמלה אבנר: אחת הדוגמאות היפות היא במודיעין עילית עם הרב גוטרמן.

<כרמלה אבנר: שמנו שם גם את מרכז להב"ה, גם עמדות שירות, גם המקום של נגישות של המועצה כדי לעשות פעילויות שונות.

משה גפני: נכון.

<כרמלה אבנר: זה בא עם כל התפיסה של תעסוקה לחרדיות.

<כרמלה אבנר: זה דווקא אחד המודלים היפים של שיתופי פעולה בין שלושת התחומים: המגזר העסקי, הפרטי דרך חברת "מטריקס", דרך השלטון המקומי ודרך גופי ממשל, דרך ממשל זמין.

<כרמלה אבנר: זו התייחסות אחת ואנחנו צריכים לחשוב עכשיו איך אנחנו מרחיבים את ההתייחסות הזאת.

<כרמלה אבנר: נקודה נוספת היא כל נושא שיפור השירות.

<כרמלה אבנר: בסופו של יום, המטרה שלנו היא לשפר את השירות שאנחנו נותנים לציבור, דרך שקיפות המידע, דרך התהליכים, דרך הנגישות, באמצעות כל התהליכים האלה בימים אלה קמה יחידה שהיתה גם כן ביוזמתו של השר איתן במסגרת התקשוב הממשלתי, יחידת שיפור השירות לציבור במסגרת התקשוב הממשלתי.

<כרמלה אבנר: אנחנו נשמח גם להציג אותה.

<כרמלה אבנר: מטרתה היא באמת לעבוד על הפרמטרים ולבנות דיסציפלינה כזאת של שירות לא רק באמצעים הטכנולוגים.

<כרמלה אבנר: לא מספיק שיש טכנולוגיה, אלא אנחנו גם נוכל למדוד את זה ו - - -

משה גפני: תודה רבה.

משה גפני: אני מבקש לסכם.

משה גפני: קודם כל, אני מודה לך ולכם על העבודה שאתם עושים.

משה גפני: אנחנו עדיין נמצאים בתחילת הדרך.

משה גפני: המטרה המרכזית היא שיפור השירות לאזרח.

משה גפני: עדיין יש תקלות רבות שנובעות גם מדעות מוקדמות וגם מאי-יכולת להתמודד עם החדשנות בממשלה, כפי שאמרת קודם, גם מבחינת העברת המידע, גם מבחינת ההתגברות על מערכת כוח-האדם, של העובדים, ושצריך לעשות את זה כמובן בשיתוף פעולה איתם.

משה גפני: אבל צריך לעשות את זה ולהתקדם עם זה כמה שיותר מהר.

משה גפני: אני מבין שאנחנו בתהליך.

משה גפני: זה לא דבר שנעשה בבת אחת, אבל צריך לזרז אותו.

משה גפני: הושקעו כספים רבים בעניין הזה.

<כרמלה אבנר: גם להוריד חסמים.

משה גפני: כן, כמובן להוריד חסמים - זה ברור.

משה גפני: אני אומר את זה גם לשלטון המקומי.

משה גפני: צריך לעשות כל מאמץ על מנת שהנושא הזה יתקדם.

משה גפני: שיפור השירות הוא חיוני מאוד.

משה גפני: אני חוזר ואומר, הנושא הזה של קביעת עמדות או להעמיד עמדות כאלה לציבור שאין לו את הזמינות למכשור הזה ולתהליך הזה שמתבצע ואנחנו בעיצומו או בתחילתו.

משה גפני: צריך לעשות את זה גם ברשויות המקומיות, גם במשרדי הממשלה השונים.

משה גפני: בחלק זה נעשה, ואיפה שזה לא נעשה זה צריך להיעשות מכיוון שאנחנו לא יכולים להעמיק פערים שקיימים בלאו-הכי בחברה.

משה גפני: יש כאלה שיהיה להם יותר קל לקבל שירות ויש כאלה שיהיה להם מאוד קשה.

משה גפני: מי שבוחר שלא להשתמש בזה אלא לבוא לפקיד, כפי שנאמר, אז זוהי זכותו.

משה גפני: אבל הוא בוחר את התהליך הזה.

משה גפני: מי שרוצה להשתמש, והרוב רוצה להשתמש בשירותים האלה, אז יש להעמיד לרשותו את היכולת הזאת.

משה גפני: לגבי החומר של "על משמר הכנסת" שחולק - כפי שהעיר חבר הכנסת שמעון אוחיון, אני מקבל את זה.

משה גפני: לא אנחנו הוצאנו את זה.

משה גפני: אנחנו לא חושבים שצריכים להיות דברים שהם שנויים במחלוקת.

משה גפני: אנחנו מדברים על דברים שהם בקונצנזוס, על שיפור השירות.

משה גפני: אני רוצה להודות בהזדמנות הזאת לשר לשעבר מיכאל איתן שהוביל את העניין הזה.

משה גפני: בכנסת נוהגים שכשמישהו עוזב את הכנסת שוכחים אותו מהר, אבל אנחנו בכל אופן נהיה חריגים בעניין.

משה גפני: אנחנו גם הזמנו אותו.

משה גפני: הוא יגיע רק בשעה שתיים לכנסת, הוא לא יוכל להגיע קודם.

משה גפני: אני מצטער על כך.

משה גפני: אבל אנחנו בוועדה מודים לו על העבודה היסודית שהוא עשה בעניין הזה.

משה גפני: הוא קידם את העניין מאוד מאוד.

משה גפני: אני מודה לכם על ההשתתפות.

משה גפני: תודה רבה, הישיבה נעולה.